टटको में टटका खबर : 30 सितंबर 2014, मंगल – Anjoria\nशिखर बातचीत का बाद प्रेस से बतियावत नरेन्द्र मोदी आ बराक ओबामा\nइलाहाबाद, अजमेर, आ विशाखापत्तनम के स्मार्ट सिटी बनावे में अमेरिका सहयोग करी.\nगोरखपुर का नियरा नन्दा नगर क्रासिंग का लगे कृषक एक्सप्रेस आ बरौनी एक्सप्रेस के टक्कर में नाहियो त बीस जने घवाहिल. केहू के मरे के खबर अबहीं नइखे आइल.\nभारत के हित से जुड़ल सगरी मुद्दा पर बहुते साफगोई से आपन बात रखलन पीएम नरेन्द्र मोदी. कवनो मुद्दा पर कवनो तरह के हिचकिचाहट नइखे लउकत. दुनू विश्व नेता का बीच सहज समुझो लउकल साझा प्रेस कांफ्रेंस में.\nसाझा पत्रकार सम्मेलनो में पीएम मोदी आपन बात हिन्दी में रखलन.\nअमेरिकी राष्ट्रपति बराक ओबामा आ भारत के प्रधानमंत्री का बीच के शिखर वार्ता खतम हो गइल. थोड़ देर बाद साझा बयान सामने आवे के बा.\nलूथर किंग जूनियर का स्मारक पर नरेन्द्र मोदी के खुद ले के अइहन बराक ओबामा. इहो देखावत बा कि मोदी के कतना महत्व दिहले बाड़न ओबामा. अमेरिका के आदत ना ह कवनो देश के अतना महत्व देबे के बाकिर भारत के मामिला मोदी का चलते बहुते खास बन गइल बा.\nबराक ओबामा आ नरेन्द्र मोदी के साझा बयान आवे के उमेद बतावल जात बा. trade, tradition आ terrorism तीन गो टी पर जोर हो सकेला.\nबराक ओबामा आइसिस का खिलाफ लड़ाई में पीएम मोदी से भारत के सहकार के गोहार लगवले. जबाब में आतंक से लड़ाई के आपन अनुभव बतवलसि भारत.\nह्वाइट हाउस का सोझा अमेरिकन भारतीय लोग के बड़हन भीड़. सभे पीएम मोदी के एक झलक देखे ला बेकरार.\nसासाराम के मां ताराचंडी मंदिर परिसर में भइल बवाल के मामिला में पुलिस छह जने के गिरफतार कइलसि. पाँच सौ अनाम लोग का खिलाफ मामला दर्ज.\nसारधा चिट फंड घोटाला से जुड़ल रहे के आरोप लागल चार गो फुटबाल टीम के बैंक खाता सीज क दिहलसि प्रवर्तन निदेशालय.\nदेश में सेकूलरिज्म बचवले राखे का नाम पर कांग्रेस उपाध्यक्ष राहुल गांधी 23 नवम्बर का दिने पटना में गांधी मैदान से राजभवन ले पार्टी कार्यर्कतन का साथे मार्च करीहें. देखल जाव कि पहुॅचत बाड़न कि ना.\nआजु अधरतिया से पेट्रोल के दाम में 65 पइसा के कमी. डीजल के दाम का बारे में फैसला पीएम मोदी के लवटला का बाद कइल जाई.\nस्नूपगेट में नरेंद्र मोदी खातिर दिक्कत पैदा करे के कोशिश करे वाला निलंबित आईएएस अधिकारी प्रदीप शर्मा के भठियरपन का मामिला में गिरफ्तार कर लिहल गइल. शर्मा के संपतिओ मनी लांड्रिंग करे का आरोप में सोमार का दिने जब्त क लिहलसि प्रवर्तन निदेशालय.\nसासाराम के ताराचंडी में होखत एगो सांस्कृतिक कार्यक्रम में बवाल. पवन सिंह आ बिहार के संस्कृति मंत्री विनय बिहारी का मौजूदगी में बवाल भइल. पुलिस के लाठी चार्ज का बाद माहौल अउर बिगड़ गइल.विनय बिहारी के कार आ एगो अउर गाड़ी में लोग आग लगा दिहल आ विनय बिहारी समेत कई लोग घवाहिल हो गइल बा. विनय बिहारी एह घटना के साजिश बतवलन.\nपीएम नरेन्द्र मोदी आ राष्ट्रपति बराक ओबामा के शिखर वार्ता शुरू होखही वाला बा. दुनू तरफ के लोग ह्वाइट हाउस चहुँपल.\nमुंबई के लोकमान्य तिलक टर्मिनस से गोरखपुर जात 12542 सुपरफास्ट रेलगाड़ी के एयरकंडीशनर कोच में परोसाइल खाना में तिलचट्टा मिलला का बाद बवाल मच गइल बा.\nकेन्द्रीय मंत्री रहल आ कांग्रेस के बड़की नेता डा. गिरिजा व्यासो प्रधानमंत्री नरेन्द्र मोदी के विदेश नीति के तारीफ कइली.\nजेल में बन्द कुछ लोगन के जेले से प्रार्थना पत्र मँगवा के ओह लोग के जमानत दे दिहला के खिलाफ जौनपुर के वकील जिला के मुख्य न्यायिक मजिस्ट्रेट का काम का खिलाफ अदालत के बायकाट कइलन.\nबिना सबसिडी वाला रसोई गैस सिलिण्डर का दाम में कमी कर दिहल गइल बा. दिल्ली में ई कमी हर सिलिण्डर पर 21 रुपिया के भइल बा.\nडालर में आइल मजबूती का चलते आजु रुपिया 21 पइसा टूट गइल आ हर डालर के दाम 61.74 रूपिया हो गइल.\nसारण जिले में तीन महीना पहिले एगो सोनार से लूटल लाखो रुपिया के गहना में से दस लाख के गहना पुलिस बरामद कर लिहलसि आ चार गो अपराधियन के गिरफ्तारो कर लिहलसि.\nव‌ाराणसी में बोलत शिव सेना प्रधान महासचिव आ प्रवक्ता अरुण पाठक कहलन कि महाराष्ट्र विधानसभा चुनाव में भारतीय जनता पार्टी के घमण्ड टूट जाई.\nउत्तर प्रदेश में बिजली संकट खातिर केन्द्र आ राज्य सरकार का बीच तूतू मैं मैं का बावजूद जनता के कवनो राहत नइखे मिलत. बिजली के संकट बहुते कष्ट देबे लागल बा.\nरिर्जव बैंक गवर्नर रघुराम राजन कहलन कि उनुका एकर अधिका चिंता नइखे कि प्रधानमंत्री जनधन योजना में खुलत खाता के ‘अपना ग्राहक के जानऽ’ कतना बढ़िया बा. कहलन कि वित्तीय समायोजन के एह कदम के स्वागत बा.\nहोंडा मोटरसाइकिल कंपनी गुजरात सरकार से अहमदाबाद के मांडल क्षेत्र के विठ्ठलपुर गांव का नियरा एक हजार करोड़ के लागत से दूपहिया वाहन संयंत्र लगावे ला समझौता कइलसि.\nभारत के फारवर्ड आकाशदीप सिंह के अकेला गोल का बदौलत भारत के हाॅकी टीम दक्षिण कोरिया के हरा दिहलसि आ अब फाइनल में अपना पुरान टकरइत पाकिस्तान से खेली. बारह बरीस के लमहर सूखा का बाद ई मौका मिलल बा.\nकर्नाटक उच्च न्यायालय तमिलनाडु के मुख्यमंत्री रहल जे. जयललिता के जमानत याचिका के सुनवाई अगिला6अक्टूबर के करी. तबले उनुका जेले में रहे के पड़ी.\nरिर्जव बैंक के गवर्नर रघुराम राजन आजु कहलन कि जानबूझ के करजा ना चुकावे वाला के परिभाषा बदलल जाई जेहसे कि ओह कंपनी के निदेशको के जिम्मेदार ठहरावल जा सके.\nप्रधानमंत्री नरेन्द्र मोदी तीन अक्टूबर का दिने रेडियो से देशवासियन से अपना मन के बात करीहें. ओही दिने नवमी आ दशमी दुनू पड़त बा.\nगूगल के सोशल मीडिया साइट आर्कुट आजु से बन्द हो जाई. फेसबुक अइला का बाद आर्कुट के बाजार बिगड़ गइल ना त एक जमाना में आर्कुटे के नाम रहुवे.\nएनडी तिवारी के कोर्ट से साबित बेटा रोहित शेखर के समाजवादी पार्टी में शामिल होखे के बात चरचा में.\nसफाई अभियान से सहमति जतवले आआपा के अरविन्द केजरीवाल. बाकिर कहलन कि एह अभियान में बस फोटो खींचवावे ला नौटंकी होखत बा. आआपा कहलसि कि ई अभियान कवनो एक दल के ना हो के सगरी देश के अभियान ह.\nआजु अधरतिया से पेट्रोल आ डीजल के दाम घटे के उमेद बा.\nचंदौली जिला के मुगलसराय इलाका में काल्हु एगो नवही के गोली मार के मार दिहले बदमाश.\nमोद्रिक नीति में कवनो बदलाव ना कइलसि रिजर्व बैंक. लोगो के अइसने अनेसा रहे.\nबराक ओबामा के महात्मा गाँधी के गीता टीका आ राजघाट पर खींचल मार्टिन लूथर किंग के फोटो उपहार दिहलन नरेन्द्र मोदी.\nनरेन्द्र मोदी से प्रभावित भइलन विदेशी निवेशक. मास्टरकार्ड सीईओ कहलन कि भारत में भरोसा जगा दिहलन मोदी.\nतमिलनाडु में आजु कवनो फिलिम ना देखावल जाई. सगरी सिनेमाघर बन्द रही जयललिता के गिरफ्तारी का विरोध में.\nओबामा आ नरेन्द्र मोदी मिल के लिखिहें अमेरिका के एगो अखबार के संपादकीय. पहिला बेर अइसन होखे वाला बा.\nपहिला बेर अमेरिका आ भारत मिल के जारी कइले विजन स्टेटमेंट. कहल गइल ‘चलें साथ साथ : फारवार्ड टुगेदर वी गो’.\n2 अक्टूबर का दिने स्वच्छता अभियान में शौचालय साफ करे के आदेश मिलल सरकारी अधिकारियन के. मंत्री लोग पहिलही लागल बा झाड़ू उठा के एह अभियान में.\nचैम्पियन लीग बीसबीसा में आजु बारबाडोस ट्राइडेन्ट के मुकाबला न्यूजीलैण्ड के नार्दर्न नाइट्स से. हालांकि एह मैच के कवनो महत्व नइखे रहि गइल.\nपाकिस्तान के लाहौर लायन्स सेमीफाइनल में पँहुचे ला पर्थ स्कार्चर्स से मुकाबला करी.\nओबामा के दिहल निजी डिनर पार्टी में मिशेल ओबामा मौजीद ना रहली. शाकाहारी भोजन परोसल गइल सभका के बाकिर नरेन्द्र मोदी उपवास पर.\nवाशिंगटन में मोदी के शानदार स्वागत. ह्वाइट हाउस का सोझा पहिला बेर गरबा आ भांगड़ा कइले भारतीय अमेरिकी. बराक ओबामा कहलन केम छो मिस्टर प्राइम मिनिस्टर!\nबिल क्लिंटन आ हिलेरी क्लिंटन के मुलाकात भइल. पैतालिस मिनट के बातचीत में भारत अमेरिका संबंध पर चरचा भइल.\nअमेरिका के चेतावत नरेन्द्र मोदी कहलन कि अफगानिस्तान से निकले में हड़बड़ी मत करे ना त एकरो हाल उहे हो जाई जवन इराक में भइल.\nओबामा से मिले का पहिलही साफ क दिहलन पीएम मोदी कि खाद्य सुरक्षा आ व्यापार सहूलियत समझौता साथे साथ चलावे के पड़ी.\nपीएम नरेन्द्र मोदी कहलन कि आतंक भारत के जनमल ना ह, एहिजा बाहर से भेजल जात बा. कहलन कि आतंकवाद आतंकवाद होला निमन आ बाउर ना. हर आतंकवाद बाउरे होला आ ओकरा से निपटे के पड़ी.\nजयललिता के जमानत याचिका पर सुनवाई आजु ना होखी काहे कि पब्लिक प्रोसेक्यृटर के नाम तय अबहीं ले तय नइखे भइल.\nभारत में निवेश के जोरदार पैरवी करत नरेन्द्र मोदी सोमार का दिने अमेरिका के उद्योगपतियन से बात कइलन आ टैक्स के स्थिर राखे के भरोसा दिहलन.\nPrevious Post: साथ साथ चले के बा हमनी के : मिल के लिखलन ओबामा आ मोदी\nNext Post: टटको में टटका खबर : 1 अक्टूबर 2014, बुध


बिहार आ यूपी के अनेक इलाका में ठनका गिरला से डेढ़ दर्जन लोग मरल – टटका खबर\nकाल्हु बिहार आ उत्तरप्रदेश के अनेके इलाका में आँधी पानी आ ठनका गिरला का चलते नाहियो त तीन दर्जन से अधिका लोग मर गइल आ पाँच दर्जन लोग के झँउसला के खबर बा. अकेले बिहार से चौबीस लोग के मरे के आ तीस लोग के झँउसे के खबर बा. कैमूर जिला के अघौरा थाना के झड़पा गाँव में ठनका गिरला से तीन गो लड़िकन के मौत हो गइल आ दू जने झँउस गइल बाड़ें. बक्सर आ आरा में सड़कि पर गाछ गिरला से कई घंटा ले यातायात में बाधा आइल.\nTags: ठनका, मौसम


हिंदी न्यूज़ - bhojpuri news bihar police looks failure in front of politicians surrender cases bramk- हिन्दी समाचार, टुडे लेटेस्ट न्यूज़ इन हिन्दी\nभोजपुरी न्यूज: बच्चा राय से लेकर मंजू वर्मा तक, नेता लोगन के रसूख के आगे लाचार बिया बिहार पुलिस\nहाल के दिन में इल नया मामला नईखे जब बिहार में रसूख वाला लोग इहे तरी सरेंडर कईले बा लोग. मंजू वर्मा से पहिले उनकर पति चंद्रशेखर वर्मा भी असहीं बेगूसराय के मंझौल के अनुमंडल कोर्ट में सरेंडर कइले रहन.\nUpdated: November 20, 2018, 3:53 PM IST\nमंजू वर्मा के फाइल फोटो\nबिहार में पुलिस के काबिलियत पर एक बार फिर से सवाल खड़ा भईल बा. सवाल ए कारण से उठल बा कि एक दिन में दू गो बड़ केस के आरोपी पुलिस के चकमा दे के कोर्ट में सरेंडर कइले. खास बात इ रहल कि दूनो मामला बिहार के हाई प्रोफाईल रहल और दूनो मामला में सरेंडर करे वाला चेहरा भी विशेष रहे.\nमंगलवार के बिहार के पूर्व मंत्री मंजू वर्मा जहां आर्म्स एक्ट के मामला में बेगूसराय के मंझौल कोर्ट में सरेंडर कइली ओहीं मुजफ्फरपुर शेल्टर होम केस के आरोपी ब्रजेश ठाकुर के राजदार मधु भी पुलिस औरू सीबीआई के चकमा दे के कोर्ट पहुंच गईली. मंजू वर्मा के गिरफ्तारी न होइला पर सवाल इ कारण भी खड़ा होता काहे कि उ कोर्ट में अपन रूप बदल के औरू बुर्का पेन्ह के पहुंचली. इ दौरान पुलिस के भनक तक न लगल और उ आसानी से सरेंडर कर गईली. दोसर तरफ मुजफ्फरपुर में भी कुछ ऐसने भईल और मधु सीधे अपन वकील के संगे सीबीआई कोर्ट जा पहुंचल.\nइ भी पढीं- भोजपुरी न्यूज: तेजप्रताप के सास पहुंचली आपन समधियाना, राबड़ी से जनली दामाद की खबर\nहाल के दिन में इल नया मामला नईखे जब बिहार में रसूख वाला लोग इहे तरी सरेंडर कईले बा लोग. मंजू वर्मा से पहिले उनकर पति चंद्रशेखर वर्मा भी असहीं बेगूसराय के मंझौल के अनुमंडल कोर्ट में सरेंडर कइले रहन. उनको पुलिस लगातार खोजत रहे लेकिन सफल न भईल. उनका से पहिले के कहानी देखल जाओ त इ कहानी लंबा बा. नाबालिग लड़की के साथ रेप के ही एगो मामला में पुलिस लालू यादव के पार्टी राजद के विधायक राजवल्लभ यादव के गिरफ्तार न कर पाइल रहे. राजवल्लभ के गिरफ्तारी खातिर त नीतीश कुमार के सुशासन वाली पुलिस के 12 टीमें बनावाल गईल रहे लेकिन उहो 10 मार्च 2016 के अपन मर्जी से कोर्ट में सरेंडर कइलन.\nबच्चा राय के फाइल फोटो\nपुलिस के बेबसी के किस्सा आउर लंबा हो जाला जब इ कड़ी में अश्विनी चौबे के बेटा और बिहार टॉपर घोटाला के किंगपिन बच्चा राय के नाम जुड़ जाला. लालू के खास रहल बच्चा राय के पकड़े के कोशिश बिहार पुलिस खूब कइलस लेकिन बच्चा राय आपन वैशाली के कॉलेज में खुद के मीडिया के सामने सरेंडर करे के बात कहलस. बिहार के भागलपुर में रामनवमी के दौरान संप्रदायिक हिंसा भड़कावे के मामला में आरोपी और केंद्रीय मंत्री अश्विनी चौबे के बेटा अर्जित शाश्वत भी इ मामला में बिहार पुलिस से तेज निकलल रहे. शाश्वत ताव ठोकत पटना के हनुमान मंदिर आईल और सरेंडर कइलस..\nएकरा अलावा गया रोडरेज केस के भी कुछ आरोपी समेत कई हत्याकांड के सफेदपोश आरोपी पुलिस के धत्ता बता के आत्मसमर्पण कर चुकल बाड़न. कुल मिलाके अइसन कईगो किस्सा बा जे से बिहार में नीतीश कुमार के पुलिस के काबिलियत और गिरफ्तारी के प्रकरण पर सवाल उठत बा.\nUpdated: February 20, 2019 12:28 PM ISTपटना में हर्ष फायरिंग के दौरान दुल्हन के भाई को लगी गोली, हालत नाजुक


वीडियोकॉन Delite 11 Plus Price in India, Full Specs - 28th January 2021 | Digit\nCurrent Best Price of वीडियोकॉन Delite 11 Plus is ₹ 5599\nवीडियोकॉन Delite 11 Plus Specifications\nमॉडल : Delite 11 Plus\nउत्पाद के नाम : Videocon Delite 11 Plus\nवीडियोकॉन Delite 11 Plus Brief Description\nवीडियोकॉन Delite 11 Plus Smartphone5-इंच स्क्रीन FWVGA TFT Capacitative touchscreen के साथ आवेला, जौना के रेज़ल्यूशन 480 x 854 पिक्सल तथा पिक्सल घनत्व 218 पर इंच बा | फोन 1 GHz Quad कोर प्रोसेसर से संचालित बा और एकर रैम 1 GB बा. वीडियोकॉन Delite 11 Plus Android 6.0 ओएस पे काम करेला.\nवीडियोकॉन Delite 11 Plus Smartphone April 2017 मे लॉंच भईल रहे|\nवीडियोकॉन Delite 11 Plus मे कनेक्टिविटी के तरीका बा : ,GPS,Wifi,HotSpot,Bluetooth,\nवीडियोकॉन Delite 11 Plus के कैमरा मे ,,Video Recording लोड बा|\nवीडियोकॉन Delite 11 Plus Price in India updated on 9th Apr 2019\nवीडियोकॉन Delite 11 Plus Price In India Starts From Rs.5599 The best price of वीडियोकॉन Delite 11 Plus is Rs.5599 on Amazon.This Mobile Phones is expected to be available in 8GB variant(s).


कई बेर महसूस कइले बानी कि कुछ पाठक-पाठिका कुछ कहल चाहेलें, आपन बात, आपन विचार वगैरह आ उनुका पता ना चले कि कहाँ आपन बात कहसु. अलग-अलग पोस्ट पर कमेंट ओह पोस्ट से जुड़ल होखे के चाहीं बाकिर अगर ओह पोस्ट से ना जुड़ल होखे तब कहवाँ लिखल जाव?\nसंपादक के काम अतने भर देखे के बा कि भाषा संयत बा, फूहड़ शब्द भा गाली गलौज के इस्तेमाल नइखे भइल, केहु पर व्यकिगत लाँछन नइखे, केहू के छीछालेदर नइखे कइल जात. ओकरा बाद राउर टिप्पणी जस के तस प्रकाशित कर दिहल जाई. ई सुविधा राउर राय जाने आ बतावे खातिर दिहल गइल बा, एकरा के हमेशा ध्यान में राखीं.\n29 thought on “सभकर राय”


मीडिया – टटका खबर\nपटना में आयोजित एगो बइठका में बोलत केन्द्रीय सूचना आ प्रसारण मंत्रालय के सचिव यू.के. वर्मा कहलन कि मीडिया आ प्रसारण जगत के विवाद सलटावे खातिर आत्मनियमन के व्यवस्था कइल जा सकेला. कहलन कि सरकार चाहत बिया कि मीडिया आ प्रसारण जगत खुद अपना पर काबू राखो जेहसे कि ना त ओकर रवनाशीलता पर असर


चैदह साल के लड़की के साथ भयल छेड़खानी | Khabar Lahariya (खबर लहरिया)\nखबर लहरिया » चैदह साल के लड़की के साथ भयल छेड़खानी\nचैदह साल के लड़की के साथ भयल छेड़खानी\nद्वारा खबर लहरिया June 9, 2014\nद्वारा लिखित खबर लहरिया June 9, 20149बार देखा गया\nजिला वाराणसी, ब्लाक चिरईगावं , गावं सरसवल साहनी बस्ती। इहां के चैदह साल के कुष्मा के साथे सामूहिक छेड़खानी भयल रहल। कुष्मा के पिता कल्लू के कहब हव कि हमरे लइकी के साथे चार बाहरी लइका बलुआ घाट के किनारे शारीरिक आउर मानसिक रूप से छेड़खानी कइलन। तब से कुछ लोग देखलन आउर छुड़ के लिया अइलन। लोग उ लइकन के पीछा भी कइलन लेकिन उ सब भाग गइलन। एकरे बारे में हम कहीं एफ. आई. आर. दर्ज नाहीं करवइले हई। काहें से कि उ सब त भाग गइलन फिर देखइलन नाहीं। एकरे बारे में जब कुष्मा से पूछायल त उ कहलिन कि हमके भी नाहीं पता कि उ चारों लइकन कहाँ के रहलन। उ सब हमरे साथे बहुत जबरदस्ती करे के कोशिश करत रहलन। जब कुछ लोग देख लेहलन त उ सब भाग गइलन।\nबहला फुसला के गायब करिन\nपढ़ाई में करी धोखा धड़ी\nवाराणसी: आखिर गरीबों के ठेले क्यों हटाए जा...\nरोजगार मेले में मायूस हुए बेरोजगार, वाराणसी में...\nवाराणसी: गर्भवती महिला का आरोप, पति द्वारा क्रूरता...\nवाराणसी जिले में पेयजल योजना भी नहीं दे...\nवाराणसी: मुसलमान बस्ती में लगभग पांच सौ मीटर...\nवाराणसी: सामुदायिक स्वाथ्य केंद्र में सुविधा ना होने...


ददन सिंह पहलवान आपन लड़ाई परदा पर ले अइहें – Anjoria\nबसपा के बिहार प्रभारी आ दबंग नेता ददन यादव पहलवान आजु काल्हु मुंबई में लउकत बाड़ें. अपना योजना का बारे में बतियावत ददन यादव कहलें कि ऊ एगो फिलिम बनइहें जवना के नाम होखी *जुर्म के खिलाफ वीर लोरिक* आ एकर निर्देशक आ सिनेमैटोग्राफर रहीहें एस॰ कुमार.\nबतवलन कि एकर शूटिंग जल्दिए शुरू होखी.


मैं घुमन्तू: मां की डायरी के पन्नों से...\nमां की डायरी के पन्नों से...\nबाबा बाबा कही के जे लाल्टू पुकारे ले,\nबाबा भईनी डूमरी के फूल मोरे भाई जी।\nबाबा जब जीती गईनी,\nघरे आईल छोड़ी देहनी,\nगंऊआ के छोड़ी दिहनी याद मोरे भाई जी।\nजाहूं हम जनती जे\nबाबा घरे ना आएब,\nबाबा के हम कबहूं ना\nजितईती मोरे भाई जी।\nअपने घरे बैइठी जइती,\nलोगवो के बैठाई देहती,\nबाबा के हम भोटवा ना दिलईती मोरे भाई जी।\n(ये कविता मेरी मां श्रीमती प्रतिभा सिंह ने 1971 में लिखी - जब उनके बाबा रामदेव सिंह महाराजगंज सीट से जीते, और सांसद बने। रामदेव बाबू ने उस साल बिहार के मुख्यमंत्री रहे महामाया बाबू को हराया था। कहते हैं कि उस साल मुकाबला बहुत ज़बर्दस्त था। उस तिकोने मुकाबले में एक और धुरंधर नेता थे - कम्युनिस्ट नेता इंद्रदीप सिंह। बाबा ने दोनों को हराया और संसद पहुंचे। लेकिन दिल्ली की गलियों में आकर बाबा गांव को भूल गए और उन्हें उसी गांव और वहां की ज़िम्मेदारियां याद दिलाने के लिए मां ने ये कविता लिखी। बाबा गांव लौटे, अगले दस सालों तक सांसद रहे और जनता के नेता कहे जाते रहे। लेकिन ये कविता आज भी उतनी ही सटीक है, उन सभी नेताओं के लिए, जो अपना गांव, अपने लोगों को भूल जाया करते हैं। लाल्टू मेरे छोटे मामाजी का नाम है। )\nप्रस्तुतकर्ता Anu Singh Choudhary पर रविवार, मार्च 13, 2011\nमाई के लिखल अतीक पुरानी कविता ....माई के हमार परनाम कहीं ! खाँटी भोजपुरी पढि के आत्मा जुड़ा गइल .....जैसे माटी के सोंधापन गमकता ओइसन्हें ई कविता मं महाराजगंज के महक बा ......आपो के धन्यवाद ......आपन बोलिया मं लिखत रहीं .\nरविवार, 13 मार्च, 2011\nयह कविता हमसे बांटने के लिए शुक्रिया. शायद आज ऐसे ही नेताओं की ज़रूरत है जो आम आदमी का नेता कहलाया जा सके, उम्मीद अभी बाकी है...\nकितना सशक्त संदेश है..आभार पढ़वाने का,\nगुरुवार, 24 मार्च, 2011\nहिम्मत, जो कमज़ोर नहीं पड़ती\nगीत टूटे-फूटे से...\nकुकिंग बनाम राइटिंग\nबाबा, आपके लिए...


भोजपुरी में पढ़ें – हम का रहनींहाँ, का हो गइनीं आ आगा का होखे जा रहल बानीं पर विचार जरूरी | patna - News in Hindi - First Eye News\nHome उत्तर प्रदेश भोजपुरी में पढ़ें – हम का रहनींहाँ, का हो गइनीं आ आगा...\nभोजपुरी में पढ़ें – हम का रहनींहाँ, का हो गइनीं आ आगा का होखे जा रहल बानीं पर विचार जरूरी | patna – News in Hindi\nभोजपुरिया समाज शुरुए से कबो ना थाके वाली मेहनत, जीवटता, संघर्षशीलता आ अपना दम-खम आउर बल-बेंवत का बदउलत मन माफिक मुकाम हासिल करे खातिर जानल जाला.’कर बंहिया-बल आपनो, छाड़ि विरानी आस ‘इहवां के मनई के मूल मंतर रहल बा. तबे नू, खाली देसे में ना, बलुक विदेसो में गिरमिटिया मजूर बनाके जवना लोगन के भेजल गइल, उहे लोग उहां के झाड़-झंखाड़, ऊसर-बंजर आ विरानी के खून-पसेना के गमक से, लहलहात हरियरी-खुशहाली से लबालब भरि दिहल आउर तमाम तरह के सांसत सहत ना सिरिफ आपन पहिचान बरकरार राखल, बलुक उहां के सबसे बड़ पद-पदवियो पावे में कामयाब भइल. किछु लोग इहो कहेला कि भोजपुरियन के लाठी आ लंठई मशहूर ह, बाकिर इहो सोरह आना साँच बा कि एकर इस्तेमाल ऊ दबदबा कायम करे में ना, देस आ समाज का हक में क्रांति के बिगुल बजावे बदे करत आइल बाड़न.\nदेस के आजादी में भोजपुरियन के तेयाग, बलिदान आ सब किछु होम करे के दियानत के कइसे भुलाइल जा सकत बा! को बड़-छोट कहत अपराधू! इहे ओजह रहे जे देस के आजाद होखे का पहिलहीं आरा आ बलिया जिला आजादी के जसन मना चुकल रहे. जन-जन के जगावे आ देस-परेम के भाव भरे में रघुवीर नारायण के ‘बटोहिया’ गीत- ‘सुन्दर सुभूमि भइया भारत के देसवा से, मोर प्रान बसे हिमखोह रे बटोहिया’ अगहर आ ऐतिहासिक भूमिका निभवले रहे.दोसरकी आजादी दिअवावे में अगुवाई करे वाला जयप्रकाश नारायण के लोकनायकत्व सउँसे संसार में चरचा का केन्द्र में रहे. सबसे पहिले दलित समाज के दयनीयता के तसवीर उकेरे में हीरा डोम के कविता ‘एगो अछूत के शिकायत’ कबो बिसरावल ना जा सके.\nभोजपुरी विशेष: भोजपुरिहा लोग ना रहसु त कलकत्ता उदास हो जाईबाजारवाद का असर\nबाकिर एकइसवीं सदी के एह भूमंडलीकृत बाजारवादी दौर में भोजपुरिया समाज के तेवर तब्दील हो रहल बा. सोच के दिशा, विकास के नाप-जोख के पैमाना बदल रहल बा.’हम का रहनींहाँ, का हो गइनीं आ आगा का होखे जा रहल बानीं’ के सवाल आत्ममंथन खातिर अलचार करत बा. प्रश्न इहो बा, मौजूदा बदलाव कतना सकारात्मक बा आ कतना नकारात्मक? पहिले एह तथ के पड़ताल जरूरी बुझात बा कि पिछिलिका बीसवीं सदी में भोजपुरिया समाज के दशा आ दिशा का रहे?\nबाबा साहेब डॉ भीमराव अंबेडकर के कहनाम रहे- ‘हम कवनो समाज के तरक्की ओह समुदाय के औरतन के तरक्की से नापेलीं.’ आईं, देखल जाउ जे ओह घरी भोजपुरिया समाज में मेहरारुन के का हाल रहे? सैंतालीस ले, ओने देस गुलामी के बेड़ी में जकड़ल रहे, एने मेहरारू पुरुष प्रधान समाज में त्रासद आ दयनीय जिनिगी जिए खातिर मज़बूर रहली. ताजिनिगी नारी के हैसियत बाजार के माल आ बेजान चीजु-बतुस से अधिका किछु ना रहे.जनमे से ओह लोग का सँगे सवतेला बेवहार कइल जात रहे.\nओह पर तुर्रा ई कि बेटा भइला पर खुशहाली में नाच-सोहर के इंद्रधनुषी आलम, बाकिर बेटी के जनमते विपदा के मातमी लहर. मरदन के खाए-कमाए के अनगिनत राह, बाकिर परदा में खूँटा में बन्हाइल गाय-अस स्त्री खातिर सब केवाड़ बन्न! ओही समाज के चित्रित करत भिखारी ठाकुर ‘बिदेसिया’ के सिरिजना कइलन आ महापंडित राहुल सांकृत्यायन ‘मेहरारुन के दुरदसा’ के. नाटक में राहुल बाबा के गीत हिरदया के झकझोरिके\nराखि देले रहे—\n‘एके माई-बपवा से, एकही उदरवा से दूनों के जनमवा भइल रे पुरुखवा!\nमरदा के खइला-कमइला के रहता बा,तिरिया के लागेला केवाड़ रे पुरुखवा!’\nबेटा के बिक्री बदस्तूर जारी बा. नारी सशक्तीकरण के दिसाईं लरिकी परदा के बहरी आके आपन मुकामो हासिल करि रहल बाड़ी स, बाकिर पुरुष प्रधान समाज के नजरिया में कवनो बदलाव नजर नइखे आवत. इहे कारन बा कि भोजपुरिया समाज के अनगिनत हुनरमंद ‘दामिनी’ दरिंदन के सामूहिक दुष्कर्म के शिकार हो रहल बाड़ी. ना त नारी खातिर सम्मान के भाव लउकत बा, ना बड़-बुजुर्गे खातिर. नाप-जोख के तरजूई धन-दउलत हो गइल बा आ एही ‘अर्थ’ खातिर मए अनर्थ हो रहल बा. सामूहिकता आ सामाजिकता के भाव खतम होत जा रहल बा आउर संयुक्त परिवार एकल परिवार में विघटित हो चुकल बा. मए सामाजिक-सांस्कृतिक-नैतिक-राजनीतिक मूल्य छरित हो रहल बाड़न स. आ ईमानदारी-सचाई नियर अच्छाइयन पर तरह-तरह के बुराई हावी हो रहल बाड़ी स. सादगी के कवनो मोल नइखे रहि गइल .\nभारत की सुरक्षा को खतरा, देश के खिलाफ नापाक पाक और चीन कर रहा साजिश - First Eye News September 7, 2020 At 6:00 am


दामिनी के सन्नी देओल जइसन किरदार का इन्तजार में पवन सिंह – Anjoria\nपवन सिंह देखे में भलही चाकलेटी लागत होखस बाकिर उनका एक्शन करे में बेसी आनन्द मिलेला. भोजपुरी सिनेमा में सुपर स्टर के दर्जा पा चुकल पवन सिंह कहेलें कि एक्शन फिल्म उनका के बहुते उत्साहित करेले. बतावेले कि सन्नी देओल उनकर आदर्श हीरो हउवन आ ऊ अपनहू चाहेले कि एक्शन से भरपूर फिल्मन में काम करे के मौका मिले. फिल्मन में एक्शन सीन पवन सिंह खुदे करेले आ खतरा से खेलल उनकर आदत जइसन हो गइल बा. कहलो पर ऊ खतरनाक सीन खातिर डुप्लीकेट ना मँगावस. बार बार चुटहिल आ गवाहिल होखेले, जरत जरत बाचेले बाकिर एक्शन करे के पैशन ना छूटे.\nएह साल पवन सिंह के जब केहू दिल में समा जाला, देवरा बड़ा सतावेला, सईया के साथ मड़ईया में, आ प्यार बिना चैन कहाँ रे जइसन हिट फिल्म रिलीज हो चुकल बा आ आवे वाली फिल्मन में कुरुक्षेत्र, गुण्डाराज, कब तक चुप रहब, गंगा पुत्र सहित दर्जन भर फिल्म बाड़ी सँ.\n(स्रोत : मु॰ खालिद)\nPrevious Post: प्रतिभा सिंह के भजन एलबम 'महिमा माई के'\nNext Post: निर्देशक असलम शेख के मिलल नजीर हुसैन सम्मान


भोजपुरी साहित्य में नाथ पंथ के महातम | जोगीरा\nHome आलेख भोजपुरी साहित्य में नाथ पंथ के महातम\nभोजपुरी साहित्य में नाथ पंथ के महातम\nडॉ राजेंद्र प्रसाद सिंह जी भोजपुरी के आधुनिक भाषाशास्त्र में लिखत बानी की कबीर के काल भोजपुरी खातिर टर्निंग पीरियड ह एकर माने भइल कि कबीर से पहिले दसवी शताब्दी से लेके पन्द्रवही शताब्दी तक भोजपुरी के निर्माण शुरू हो गइल रहे।\nप्रो गजाधर सिंह जी भोजपुरी साहित्य के आदिकाल: सीमा निर्धारण में लिखत बानी – “ई सही बा कि दसवीं शताब्दी के बाड़ आधुनिक आर्यभाषा के बोलियें के रूप स्पष्ट होखे लागल रहे, बाकिर ओह स्वरूप के निर्माण चार सौ बारिस पहिले से शुरू हो चुकल रहे।\nप्रो गजाधर सिंह जी भोजपुरी साहित्य के आदि कवि के बारे में पुष्प भा पुंड, सराहाण, भरतेश्वर, बाहुबली रास के कवि आदि के नाम के चर्चा कइले बानी बाकिर ई बात निहचित रूप से कहत बानी की “नाथ सम्प्रदाय के मजबूत आधार प्रदान करे वाला गुरु गोरखनाथ के गुरु भाई चौरंगीनाथ के रचना-‘प्राण संकली में भोजपुरी के जवन विकसित रूप दिखाई पड़ता, उ केहू में नइखे लउकत।\nनाथपंथी परम्परा में चौरंगी नाथ प्रसिद्ध कवि रहीं । तिब्बती परम्परा में इहाँ के गोरखनाथ के गुरु भाई मानल जाला। इहाँ के रचना प्राण-संकली में प्रकाशित बा।\nप्राणसंकली के भाषा भोजपुरी बा आ एही आधार पर अनुमान लगावल जाला की इहाँ के जनम भोजपुरी क्षेत्र में भईल रहे।\nआचार्य हजारी प्रसाद द्विवेदी गोरखनाथ के समय नवी सदी के बीच मनले बानी चुकीं चौरागीनाथ जी गोरखनाथ के गुरु भाई रहीं एह से उहाँ के समय9वी सदी ही मानल उचित होई।\nनाथ साहित्य सिद्ध साहित्य आ संत साहित्य के बीच के कड़ी ह।गोरखनाथ के नाथ पंथ के संगठनकर्ता कहल जाला।\nनाथ पंथ के प्रमुख साधक कवि में –\nआदि प्रमुख बाडन.\nगोरखनाथ के जन्म-स्थल के बारे में आचार्य हजारी प्रसाद द्विवेदी पूर्वी भारत मानत बानी इहाँ के मत्स्येन्द्रनाथ के चेला मानल जाला। कहल जाला कि गोरखनाथ शास्त्र के जानकार रहीं .\nउहाँ के नावे चालीस गो हिंदी-भोजपुरी आ छबीस गो संस्कृत के ग्रन्थ बा जवना पर थोडा विवाद बा. डॉ पीताम्बर दत्त बडथ्वाल जी – ‘गोरखवाणी’ के भूमिका में जवना 39 ग्रन्थन के जिक्र कइले बानी ओह में उहाँ के १३ गो प्रमाणिक मानत बानी.\n1 गोरस –गणेश जपीत\n2 ज्ञानदीप बोध\n3 महादेव गोरस शुष्टि\n4 सिस्ट पुराण\n5 दया बोध\n7. नवग्रह व्रत\n10. चौबीस सीद्धि\n11. बत्तीस लच्छन\n12. अष्टचक्र आ\n13. रस रासि\nउहें रामचद्र शुक्ल जी संस्कृत के रचल गोरखनाथ जी के 26 ग्रंथन के प्रमाणिक मानत बानी।\n1.सिद्ध सिद्धांत पद्धति\n2. विवेक मार्तंड\n3. शक्ति संगम तंत्र\n4. निरंजन पुराण\n5. वैराठ पुराण आदि\nगुरु गोरख नाथ के कुछ पदन के देखि –\n“ हसिबा खेलिबा रहीबा रंग, काम क्रोध न करीबा संग\nहसिबा खेलिबा गाइबा गीत , छिढ़ करि राशिबा आपना चिंत\nहबकी न बोलिबा, ढबकी न चलिबा, धीरे धरिबा पाँव\nगरब न करीबा, सहजे रहीबा, भनत गोरस राव /\nभोजपुरी के कवि और काव्य में दुर्गानाथ प्रसाद सिंह जी लिखत बानी कि- गोरखवाणी में उधृत सभी छंद के अध्ययन किया, उसमे भोजपुरी भाषा की बहुत सी कविताएँ मिली।अनेक कविता तो मुहावरे और प्रयोग तथा क्रिया की दृष्टि से विशुद्ध भोजपुरी ही है…”\nउदहारण देखि –\nदपिनी जोगी रंगा पूरबी जोगी बादी\nपछमी जोड़ी वाला भोला, सीध जोगी उतराधी.\nगोपी चाँद नाथ- गोपीचंद आ उनकर माई मैनावती गोरख नाथ के चेला रहे लो. भरथरी नाथ पंथ के साधू बनल रही कहल जाला की उहाँ का अपना स्त्री से क्षुब्ध होके सन्यास धारण क लेनी\nभरथरी के कविता देखि –\nदरसने चित हरनी\nपरसने बुधि संजोग बल हरनी\nकहे भरथरी भृंग भृंग नारी राकसनी/\nनागेद्र प्रसाद सिंह – “भोजपुरी के संक्षिप्त इतिहास” में लिखत बानी की – “सिद्ध आ नाथ साधना आ साहित्य पर भोजपुरी के परवर्ती साहित्य के विकास संत साहित्य आ मध्यकाल में भइल. एह से एकर विशेष महत्व बा.”\n– राजेश भोजपुरिया\nध्यान दीं: भोजपुरी फिल्म न्यूज़ ( Bhojpuri Film News ), भोजपुरी कथा कहानी, कविता आ साहित्य पढ़े खातिर जोगीरा के फेसबुक पेज के लाइक करीं।\nपिछला लेखडॉ रामजनम मिश्र जी के जमशेदपुर आगमन पर भइल अभिनन्दन\nअगिला लेख50+ भोजपुरी मुहावरा : छठवाँ भाग\nभोजपुरी में आलोचना – समालोचन: समीक्षा\nराम प्रकाश तिवारी जी के लिखल पाकिस्तान नाहीं बदली\nसंस्कार का पर्दाफाश करेगी भोजपुरी फिल्म ई कईसन प्रथा


Farhan Ahmed Siddique's Page - JaiBhojpuri.com\nFarhan Ahmed Siddique\nBlog PostsDiscussionsEventsGroupsPhotosPhoto AlbumsVideos Farhan Ahmed Siddique's Likes Farhan Ahmed Siddique's Page\nशशि कुमार सिंह (SHASHI) leftacomment for Farhan Ahmed Siddique"प्रणाम आ जय भोजपुरी\n"Oct 8, 2012Ahmad Khan leftacomment for Farhan Ahmed Siddique"Dear All,\n"You cannot change the PAST but you can make YOUR PRESENT full of JOY by learning from your mistakes done in PAST.Wishing YOU & your family allayear and FUTURE full of HAPPINESS and BLESSINGS…"Dec 31, 2011Rajeev Mishra "राजीव भोजपुरिया" leftacomment for Farhan Ahmed Siddique"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 8, 2011शशि कुमार सिंह (SHASHI) leftacomment for Farhan Ahmed Siddique"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 8, 2011Ashutosh Ranjan leftacomment for Farhan Ahmed Siddique"जनमदिन के बहुत बहुत बधाई आ शुभकामना"Oct 8, 2010नबीन भोजपुरिया ( NB ) leftacomment for Farhan Ahmed Siddique"फरहान अहमद जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 8, 2010arun pandey leftacomment for Farhan Ahmed Siddique"फरहान जी प्रणाम आ जय भोजपुरी\nजय भोजपुरी के इ परिवार में राउर हार्दिक स्वागत बा आ आशा बा की आप के अनुभव के मार्ग दर्शन हमनी के मिळत रही\nबहुत ख़ुशी बा की आप जैसन लोग इ वेब साईट के मेम्बर बनत बालन आ भोजपुरी के विकास में योगदान देत बालन"May 30, 2010जय भोजपुरी leftacomment for Farhan Ahmed Siddique"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"May 28, 2010Mantu Singh leftacomment for Farhan Ahmed SiddiqueMay 26, 2010Farhan Ahmed Siddique is nowamember of JaiBhojpuri.comMay 26, 2010 Welcome Them! RSS\nI amaChartered Accountant Student and working as an Accountant in Chartered Accountancy Firm Based on Hyderabad.Since More Than five years\nAt 11:45pm on October 8, 2012, शशि कुमार सिंह (SHASHI) said… प्रणाम आ जय भोजपुरी\nAt 11:30am on December 31, 2011, Ahmad Khan said… Dear All,\n“Happy New Year 2012” At 10:59am on October 8, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 10:57am on October 8, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:26pm on October 8, 2010, Ashutosh Ranjan said… जनमदिन के बहुत बहुत बधाई आ शुभकामना At 9:25am on October 8, 2010, नबीन भोजपुरिया ( NB ) said… फरहान अहमद जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 5:50pm on May 30, 2010, arun pandey said… फरहान जी प्रणाम आ जय भोजपुरी\nबहुत ख़ुशी बा की आप जैसन लोग इ वेब साईट के मेम्बर बनत बालन आ भोजपुरी के विकास में योगदान देत बालन At 6:59am on May 28, 2010, जय भोजपुरी said… प्रणाम ,जय भोजपुरी\nजय भोजपुरी At 5:18pm on May 26, 2010, Mantu Singh said… No comments yet!


प्रयोगकर्ता वार्ता:U L DAS - विकिपीडिया\nप्रयोगकर्ता वार्ता:U L DAS\nराउर बहुत-बहुत स्वागत बा U L DAS जी !\nU L DAS जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 23,457 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\n-- नया सदस्य स्वागतकर्ता (बात करीं) 17:52, 30 अगस्त 2017 (UTC)\n2 references खातिर\n3 राउर प्रयोगपन्ना पर बनावल प्रारूप\n4 सिराहा जिला के गाविस\n8 अक्टूबर महीना खातिर टारगेट\nनमस्कार U L DAS जी, भोजपुरी विकिपीडिया प राउर बहुत बहुत स्वागत बा। आप इहाँ योगदान करे सुरू कइले बानी ई हमनी खाती बहुते खुसी के बात बा। हालाँकि, आपके बनावल पन्ना देखले के बाद कुछ जरूरी बात आपसे कहल चाहत बानी। आप बहुत छोट-छोट लेख बना रहल बानी जे एक या दू वाक्य के बाने। हालाँकि, अइसन लेख बनावल विकिपीडिया पर प्रतिबंधित ना बा, कुछ चीज के धियान रखल बेहतर बा। जइसे राउर आज के बनावल तीनों लेख डुप्लीकेट हो गइल बाने, इनहन के दोहराव हो गइल बा: मेची (मेची अंचल पहिले से रहल), ईलाम जिला (इलाम जिला पहिले से रहल), आ उदयपुर जिला, नेपाल (उदयपुर जिला (नेपाल) पहिले से रहल); अइसन लेख बनावे से पाहिले एक बेर सर्च क के देख लिहले रहितीं त ना होइत।\nदूसर बहुत जरूरी बात, भोजपुरी विकिपीडिया एक ठो छोट विकिपीडिया बा आ इहाँ पहिलहीं से छोट लेख सब के संख्या बहुत ज्यादा हो चुकल बा। अइसना में अउरी नया छोट लेख बनावे से विकिपीडिया के गुणवत्ता अउरी खराब होखी। हमनी के धियान अब पहिले से बनल लेख सभ के बिस्तार करे में बा न कि अउरी नया आ छोट-छोट लेख बनावे में। अगर बिसय बहुत जरूरी न होखे तब ओह पर एतना छोट लेख बना के मत छोड़ी; हो सके त लेख के बिस्तार करीं, अइसन ढेर सारा नया लेख बनावे के बजाय जवन लेख बनाई ओकरा के बड़ आकार के बनाईं। एह काम में आपके कौनों मदद के जरूरत होखे तब हमरा के बता सकत बानी आ सवाल पूछ सकत बानी। पहिले से बनल लेख सभ के बढ़ावे में राउर योगदान के बहुत जरूरत बा, इहाँ योगदान करत रहीं। धन्यवाद। --SM7--बातचीत-- 16:44,3जनवरी 2018 (UTC)\nreferences खातिर आप ई टेम्पलेट के प्रयोग कर सकत बानी, ई में बतावल बा error से बचे के उपाय।\n| url =  वेबसाइट के पता\n| title = लेख के शीर्षक\n| date = लेख छपे के तारीख (अंग्रेजी में) उदा: 18 January 2018 (January के J capital में)\n| website = वेबसाइट के पता छोट में\n| publisher = छापे वाला कंपनी\n| access-date= लेख से लिंक करे के तारीख\n| trans-title = यदि लेख भोजपुरी में नइखे त भोजपुरी में शीर्षक\n| language = भाषा के पूरा नाम जे में लेख लिखल बा\n👤Raju💌 10:06, 19 जनवरी 2018 (UTC)\nराउर प्रयोगपन्ना पर बनावल प्रारूपसंपादन\nनमस्कार दास जी, हम आपके प्रयोगपन्ना प्रयोगकर्ता:U L DAS/sandbox में एगो प्रारूप बना देहले बानी। आप एही प्रारूप के आधार पर गाँवपालिका सभ के नाया लेख बना सकत बानी। बाकी अउरी जानकारी जोड़ के बढ़ावे के काम हम क देइब आ अगर कवनों समस्या होखी तब ओहू के देख लेइब। आपन योगदान चालू राखीं, धीरे-धीरे जेतना भी हो सके। अग्रिम धन्यवाद। --SM7--बातचीत-- 13:03,3फरवरी 2018 (UTC)\nसिराहा जिला के गाविससंपादन\nदास जी नमस्ते, तनिका एह कड़ी के देखल जाय। एह में अइसन पन्ना सभ के लिस्ट बा जे पहिले सिराहा जिला के गाविस रहल। हमनी के मिल के सिराहा जिला के गाँवपालिका आ नगरपालिका के काम पूरा क चुकल बानी। बाकी अभिन ले ई पन्ना छूटल बाने। समझ में ना आ रहल बा कि इनहन के कहाँ अनुप्रेषित कइल जाय। मने कि ई गाविस सभ के बिलय कवना गाँवपालिका में भा नगरपालिका में भइल ई मालुम नइखे चलत। आपके अगर पता होखे कि ई गाविस कवना गाँवपालिका में अब बा तब ओह पन्ना प इनहन के अनुप्रेषित क दीं, या हमके बता दीं। धन्यबाद। --SM7--बातचीत-- 05:31, 24 फरवरी 2018 (UTC)\nनमस्ते दास जी,\nआप तो गायब हो गए हैं आजकल। दुबारा कब सक्रिय हो रहे हैं? जल्दी आइये आपके गाँवपालिका वाले लेख अभी बहुत से बनाने के लिए बचे हैं। --SM7--बातचीत-- 13:08, 25 मई 2018 (UTC)\nनमस्कार User:SM7 जी । हम कुछ समय वाद फिर सक्रिय हो रहे है । धन्यवाद U L DAS (बात करीं) 12:43, 15 जुलाई 2018 (UTC)\nनमस्कार User:SM7 जी । नेत्रावती गांवपालिका पहले से ही मिटा हुआ दिखाई दे रहे हैं । U L DAS (सनेसा भेजी) 12:15, 22 मई 2020 (UTC)\nनमस्ते जी, मैं समझा नहीं। क्या इसे किसी और नाम से खोजने पे नहीं मिल रहा था? --SM7--बातचीत-- 02:43, 23 मई 2020 (UTC)\nUser:SM7 जी मेरा आइपी 27july 2019 se block hai isiliye edit Nahi Kar pa Raha hu ip address 107.167.108.222 aur teen apps bhi chalu hai Wikipedia me reset original setting hai ki Nahi . U L DAS (सनेसा भेजी) 11:56, 25 मई 2020 (UTC)\nअभी तो आपने पिछला सन्देश अपने खाते से लिखा था। फिर IP की समस्या क्या है। आपके द्वारा बताई IP ग्लोबल ब्लॉक में है। आप इसके लिए स्टीवर्ड से संपर्क कर सकते हैं। --SM7--बातचीत-- 13:02, 26 मई 2020 (UTC)\nnamaskar mai apna password bhul gaya hu reset karne ka koi link ho to pathaeye .\nअभी तो आप आपने खाते से ही संदेश लिख रहे हैं। वैसे अगर आप अपना पासवर्ड भूल गए हैं और आपने खाता बनाते समय अपना ई-मेल दिया था तो आप विशेष:PasswordReset पर जाकर प्रयोगकर्ता नाँव (username) या ई-मेल में से कोई भी भरें, आपके मेल पर रीसेट करने की कड़ी भेजी जायेगी। अगर आपने खाता के साथ कोई ई-मेल नहीं जोड़ रखा तो पासवर्ड रीसेट करना संभव नहीं। --SM7--बातचीत-- 09:59, 15 अगस्त 2018 (UTC)\nSM7 Jee khotang jilla sampurna ho gayil sayad longd latd ke karurat nai khe. tathapi ekabar awasya dekh ke sampurna nagarpalika ke nagarpalika list me samawes ka debe ke anurodh karatani. dosar bat har cheej eha puxe se axa facebook, twitter, WhatsApp wa anya social site se bat Kari ta kaisan hoi? dhanyawad- U L DAS (बात करीं) 02:08, 20 अगस्त 2018 (UTC)\nजी, बहुत नीक बा। फेसबुक आ वाट्सएप दुनों से आप हमरा से बात कर सकीं लें। फेसबुक पर संपर्क करीं फिर आगे ओहिजे बात हो जाई। धन्यवाद आ स्वागत। --SM7--बातचीत-- 02:50, 20 अगस्त 2018 (UTC)\nदास जी हम सोचत बानी कि हम पहिले सभ नगरपालिका के लेख बना ले रहल बानी। तब तक आप गाँवपालिका सभ पर चाहीं त बनावत रहीं, फिर हमहूँ गाँवपालिका सभ में सहजोग करब। आज सिंधुली जिला के दुनों नगरपालिका बना देहले बानी। --SM7--बातचीत-- 13:01,6सितंबर 2018 (UTC)\nअक्टूबर महीना खातिर टारगेटसंपादन\nनमस्ते U L DAS जी,\nएह लिस्ट में 120 गो लेख बीछ के रखले बानी जिनहन के अपना पसंद अनुसार बिस्तार करे के बा। इनहन के सभसे ढेर देखल जाए वाला लेख सभ में से चुनल गइल बा। 1 अक्टूबर से राउर स्वागत बा एह काम में। --SM7--बातचीत-- 15:45, 28 सितंबर 2018 (UTC)\n"https://bh.wikipedia.org/w/index.php?title=प्रयोगकर्ता_वार्ता:U_L_DAS&oldid=673073" से लिहल गइल\nLast edited on 26 मई 2020, at 13:03\nएह पन्ना पर आखिरी बेर संपादन 26 मई 2020 के 13:03 बजे भइल रहल।


संपादकीय: अंक - 32 (16 जून 2015) - मैना: भोजपुरी साहित्य क उड़ान (Maina Bhojpuri Magazine)\nHome प्रभुनाथ उपाध्याय विविध संपादकीय संपादकीय: अंक - 32 (16 जून 2015)\nसंपादकीय: अंक - 32 (16 जून 2015)\nभारत के राजनीति\nराजनीति देश औरी समाज खाती बहुत जरूरी बा पर एकरा भईला कऽ फायदा तबे बा जब देश कऽ सामाजिक, शैक्षणिक, औरी आर्थिक विकास होखे। जब कबो ए तीनों के सही ढँग से विकास होला तऽ देश-समाज उन्नति के शिखर पर पहुँचेला लेकिन एकरा खाती राजनैतिक दलन के सहजोग बहुत जरुरी बा। जब राजनैतिक दल आपन-आपन सुवारथ छोड़ि के देश खाती काम करे लगिहें तहिए भारत फेर से सोना के चिड़िया बनि जाई। पर आज के साँच ई बा राजनैतिक दल अपनी राजनीति के जाति, धरम औरी क्षेत्र से जोड़ लेले बाड़े औरी ए तरे जेतना हो सकत बा देश के नोकसान करत बाड़े।\nआज देश में 36 गो राज्य बाँड़े सऽ औरी हर राज्य में अलगा-अलगा विचारधारा के दलन के शासन बा औरी हर दल आपन-आपन विचारधारा के लागू करे के कोसिस करत बा। एतने नईखे, आपन-आपन विचारधारा के लागू करे के ई काम हर पाँच साल पर सरकार बदलला से सँगे होखत रहेला। औरी ए तरे जेतना नोकसान हो सकेला राजनैतिक दल कर रहल बाड़ें सऽ। लेकिन अगर ई हो सकित कि सगरी के सगरी दलन के बस एकसुआहे लोगन खाती काम करे लागो तऽ सभ बदल जाई। जरूरी बा कि ए ओर धियान दियाओ।\nदेखे में आवत बा कि आज के राजनीति धीरे-धीरे गाँव-देहात भूला गईल बे औरी ओकर पूरा कऽ पूरा धियान शहर की ओर घूम गईल बा। पहिले गाँवन के खुशहाल बनावे के सपना देखावल जात रहे तऽ आज गाँवन के शहर बनावे के देखावल जाता। ई काँहा ले ठीक बा? का एसे देस के केवनो भला होखे के बा का? गाँवन के खतम कऽ दिहला के बाद भारत बाँचि जाई का? का जाने काँहे आजादी के समय से ही गाँव के लोगन के छबी कामचोर औरी बेकार के बना दिहल गईल बा औरी ई छबी लोगन में घर कईल जाता। जबकि गाँव कामचोर औरी बेकार लोगन कऽ नाही बाकिर कर्मठ औरी मेहनती लोगन के कारन खड़ा बा। गाँव के भूलववला से ना गाँव के जियवला से ए देस के भला हो सकेला।\nअंक - 32 (16 जून 2015)


’कुंदन म्यूज़िक एंटरटेन्मेंट’ लॉंच कइलसि ’भक्ति सागर’ – Anjoria\nबिहार के छपरा ज़िले में शुरू भइल संगीत कम्पनी ’कुंदन म्यूजिक एंटरटेन्मेंट’ पिछला दिने आपन पहिला म्यूजिक वीडियो अलबम जारी कइलसि. एह अलबम में कविराज के लिखल आ अनिल हजारिया के संगीतबद्ध कइल आठ गो गीत बा. वीडियो डायरेक्टर संतोष के. वर्मा आ निर्माता हउवें जय किशोर सिंह.\nएह अलबम के गीत अनूप जलोटा, साधना सरगम, विनोद राठौड़, ऋतु पाठक वगैरह का आवाज में बा. बतावल जात बा कि एह अलबम क बाद दू गो अउर म्यूजिक अलबम जारी होखे वाला बा जवना के गायक रहीहें जावेद अली आ साहिल रेयान. कुंदन म्यूजिक एंटरटेन्मेंट हिन्दी, भोजपुरी आ मराठी अलबम बनाई. साथही आगे चल के फिलिमो बनावे के काम करी कंपनी. पहिला फिलिम भोजपुरी में बनी जवना के एलान जल्दिए होखे वाला बा.\nजय किशोर सिंह के एह म्यूजिक कम्पनी के व्यवस्थापक बाड़ें निर्देशक संतोष के. वर्मा.


मोनालिसा के स्पेशल सांग – Anjoria\nजनवरी 21, 2014 देवरा भइल दिवाना, मोनालिसा, स्पेशल सांग\nभोजपुरी सिनेमा के हॉट गर्ल मोनालिसा सुपरहिट निर्माता-निर्देशक राजकुमार पाण्डेय के अगिला फिलिम ‘देवरा भईल दीवाना’ मे एगो स्पेशल सांग में लउकीहे. एहमे मोनालिसा नवोदित स्टार प्रदीप पाण्डेय ‘चिंटू’ संगे ठुमका लगवले बाड़ी. एह गाना के मुखड़ा बा ‘ई मोतिहारी जिला’.\nबकौल मोनालिसा इ गाना क के बहुते मजा आइल उनुका. कहली कि जब इ गाना करे के प्रस्ताव दिहले राजकुमार जी त नकार ना पवली.\nसाईंदीप फिल्म्स के बैनर मे बनत एह फिलिम मे मनोज तिवारी, पाखी हेगड़े, काजल राघानी के प्रमुख भूमिका बा.


अमित कुमार सिंह की भोजपुरिया फ़िलॉसफ़ी | रचनाकार\n''जीबन'' जीबन का ह? जीबन का ह? रहस्य बा ई अनोखा चलत रहे का मंतर इम्मे कौउन है फूँका? अजब बा ई पहेली एक को खोलौ तो दू...\nजीबन का ह?\nरहस्य बा ई अनोखा\nचलत रहे का\nकौउन है फूँका?\nएक को खोलौ\nतो दूजा उलझे\nभवा सुलझाये न\nविज्ञान की बानी।\nपर जीवन केबुझै में,\nसूरज का रोषनी में,\nपानी की बूंदन में,\nमाटी में बा\nआग और अकाषो\nहवो में बहत\nसमझ नइखे आवत\nबड़े लोगन क\nहमरे समझ से\nत करत जा\nतू आपन काम\nकहिला जे के\nजब तक ह\nदम में दम।\nके हू का\nजी न दु:खावा\nजौन काम आवे\nवो ही के\nचाहे ऐके हमार\nई हे बा\nरचनाकार -अमित कुमार सिंह की अन्य रचनाएँ रचनाकार पर यहाँ पढ़ें:\nरचनाकार: अमित कुमार सिंह की भोजपुरिया फ़िलॉसफ़ी


पायल सेठ आ गौरव झा पहिला बेर एक साथे फिलिम ज़वानी ज़िंदाबाद में – Anjoria\nपायल सेठ आ गौरव झा पहिला बेर एक साथे फिलिम ज़वानी ज़िंदाबाद में\nDecember 9, 2013 Editor फिल्म, मनोरंजन 0\nचर्चित अभिनेत्री पायल सेठ अभी हाल ही में नाथ फिल्म्स प्रोडक्शन के भोजपुरी फिलिम “जवानी जिन्दाबाद” के बीस दिन के शूटिंग खतम कइली ह. एह फिलिम में पहिला बेर पायल सेठ आ उड़िया सिनेस्टार गौरव झा एकस साथे रोमांटिक जोड़ी का रूप में सिनेमा के रूपहला परदा प सिनेप्रेमियन के मनोरंजन करे आवत बाड़े. पायल सेठ एह फिलिम में एगो चुलबुल आ निडर लड़िकी के किरदार निभावत बाड़ी.


फिल्म समीक्षा: ‘निरहुआ चलल लंडन’- अश्लीलतामुक्त मनोरञ्जक फिल्म ; परिवार के साथ देख सकेनी – Aapan Birgunj\nफिल्म समीक्षा: ‘निरहुआ चलल लंडन’- अश्लीलतामुक्त मनोरञ्जक फिल्म ; परिवार के साथ देख सकेनी\nadmin प्रकाशित मिति - Feb 17, 2019 8 0\nफ़िलिम: निरहुआ चलल लंदन\nस्टारकास्ट: दिनेश लाल निरहुआ, आम्रपाली दूबे, मनोज टाइगर\nनिर्देशक: चंद्र प्रकाश पंत\nनिरहुआ चलल लंदन”, भोजपुरी सिनेमा के बहुप्रतीक्षित बहुचर्चित फ़िलिम में से एगो बा। लोग के एह फ़िलिम के बड़ा बेसब्री से इन्तज़ार रहे। बहुत लमहर इन्तज़ार के बाद आख़िर १५ फ़रवरी शुक्रवार के दिन सिनेमाघर में ई फ़िलिम प्रदर्शित भईल।\nकुल मिलाके भोजपुरी के सबसे भारी बजट के फ़िल्मन में से एक “निरहुआ चलल लंदन”, भोजपुरी फ़िलिम के दुनिया में पारिवारिक फ़िलिम के रूप में दर्शनीय बा। एह से साफ़-सुघड़ फ़िलिम बनावे के एगो शुरुआत हो सकत बा\nदुनिया के कवनो कोना में जब भी कवनो के मुँह से लंदन शब्द निकलेला त एगो ख़ास तरह के आकर्षण बन जाला। लंदन शब्द अपने आप में एगो glamour पैदा क देवेला। Glamour आ आकर्षण के साथे-साथे जागेला उम्मीद, गुणवत्ता के माँग। भोजपुरी सिनेमा एह घड़ी बड़का बजट, ताम-झाम से भरल रहऽता। जेकरे एगो उदाहरण बा फ़िलिम “निरहुआ चलल लंदन”। मुंबई आ पटना के गलियन में घूमत-घूमत एह बेर निरहुआ आम्रपाली के साथ चहूँपल बा लंदन। त का लंदन शब्द से जवन आकर्षण आ उम्मीद बनेला ओकर भरपाई भईल बा एह फ़िलिम में? आईं जानल जाव।\n“निरहुआ चलल लंदन”, भोजपुरी फ़िलिम के दुनिया में एह घड़ी के फूहड़ता से तनका हटके एगो साफ़-सुथरा फ़िलिम बा।\nफिल्म के कहानी\nफ़िलिम के कहानी बा निरहुआ (दिनेश लाल यादव) आ जुली (जूली) के। निरहुआ गाँव-शहर के एगो स्थापित गायक बा। जेकर गाना आ स्टेज शो के लोग दीवाना बा। ईहे निरहुआ के बिआह ओकर बाप (गोपाल राय) करावे के चाहत बा। बाकिर कईयन लड़की से बात चलवला का बाद भी निरहुआ मानत नईखे। बिहार के एगो गाँव में रहत निरहुआ के भी आपन सपना बा। जेकरा खातिर ऊ अभिन बिआह करेके नईखे चाहत।\nओने लंदन में रह रहल बाड़ीं फ़िलिम के नायिका जूली(आम्रपाली दूबे)। शोख़ चंचल सुन्दर जूली, माई बाप के दुलारी जूली। जूली के पापा लंदन के एगो बड़का स्थापित व्यवसायी बाड़ें। उनकर सपना बा आपन करेज के टुकड़ा जूली के एगो बन्हिया लड़का आ घर में शादी कर करे के। जूली भी निरहुए के जईसन बिआह नईखीं करे के चाहत। लेकिन आपन पापा के समुझवला से बिआह खातिर तईयार हो जालीं।\nलंदन के ही प्रतिष्ठित व्यवसायी विश्वम्भर के लईका से जूली के शादी करे खातिर जूली के पापा विश्वम्भर के लगे चहूँपलन। बाकिर उहाँ दादी बिआह होखे से पहिले एगो शर्त राखेली। शर्त के पूरा करे खातिर जूली भारत आवेली जहवाँ निरहुआ से भेंट होखेला। एकरा बाद ही शुरू होखेला फ़िल्म के रोमांच आ रोमांस के उलझन।\nअब बात फ़िलिम के तकनीकी पक्ष के। सबसे पहिले बात पटकथा लेखन के। फ़िलिम के पटकथा लेखक बाड़न संतोष मिश्रा। फ़िलिम के शुरुआत के कुछेक हिस्सा के पटकथा में कसाव बा बाकिर फ़िलिम जईसे-जईसे आगा बढ़त जाला वईसे-वईसे पटकथा ढीला पड़त जाला। सबसे पहिले त फ़िलिम के प्लॉट के स्थापित कईले बिना कहानी आगा बढ़त जाला। निरहुआ एगो गायक बा एकरा दृश्य माध्यम से स्थापित करे के जगह संवाद से काम चलावल गईल बा। सीधे जब आवश्यकता पड़ल तबे पता चलल कि निरहुआ गायक बा। पटकथा छोट-बड़ कईयन चूक से भरल बा। जूली जब भारत से लंदन वापस जाली तब उनकर माई के कहीं अते-पता नईखे। हेलिकॉप्टर लगे चाची नईखी बाकिर लंदन में चहूँप गईल बाड़ीं। कईसे? पता ना। पूरा फ़िलिम में जूली के एगो खलनायक बिआह करे खातिर तंग कईले बा। जूली से ओकर भेंट कईसे बा ईहो नईखे देखावल गईल। फ़िलिम में जेतना भी पात्र बा सबके चरित्र विशेषता के संवाद के माध्यम मात्र से स्थापित करे के प्रयास भईल बा ख़ाली एगो निरहुआ के संघतिया बनल अभिनेता मनोज टाइगर के छोड़ के।\nफिल्म के निर्देशन पक्ष\nअब बात निर्देशन के। “निरहुआ चलल लंदन” फ़िलिम के निर्देशक बाड़न चंद्र प्रकाश पंत। चंद्र प्रकाश पंत फ़िल्मन में पहिले stunt निर्देशन में काम कईले बाड़न। “निरहुआ चलल लंदन” उनकर पहिला बड़का बजट के फ़िलिम बा। जवना में stunt निर्देशन भी ऊहे कईले बाड़न। फ़िलिम में निर्देशकिय प्रभाव भी ठीके-ठीके बा। कम पात्र से काम चलावे के कोशिश में निर्देशक कही-कहीं कहानी से समझौता भी कईले बाड़न। कबो-कबो लागेला कि कहीं जान पहिचान के आधार प अभिनेता लोग के चुनाव कईल गईल बा। लेकिन जब-जब भावनात्मक दृश्य आईल बा निर्देशक आपन छाप छोड़ें में सफल भईल बाड़न। ४ करोड़ के बजट के भोजपुरी फ़िलिम में अभिनेता लोग के गलत चुनाव के रिस्क लेवल कवनो भी लिहाज़ से ठीक ना कहल जाई। बाकिर जवना फूहड़ता खातिर भोजपुरी फ़िलिम एह घड़ी बदनाम बा ऊहवाँ निर्देशक एगो साफ़-सुथरा पारिवारिक फ़िलिम बनावे में सफल भईल बाड़न। बधाई के पात्र बाड़न।\nफ़िलिम के लोकेशन आ संगीत फ़िलिम के मज़बूत पक्ष बा। लंदन आ नेपाल में फ़िल्मावल दृश्यन में लोकेशन के ख़ूबसूरती दर्शक के ख़ूब लुभावेला। गीतन में लंदन स्ट्रीट के दृश्य आ नेपाल में पहाड़न आ झील के सुन्दरता भी नीमन बा। बाकिर लंदन के स्थापित करे खातिर ड्रोन कैमरा से लीहल गईल मास्टर शॉट के अधिकता ख़लल बा।\nमधुकर आनंद के संगीत से सजल गीतन आपन प्रभाव छोड़ें में सफल भरके बा। हालाँकि कि पहिलका गीत जवना में निरहुआ के साथे सम्भावना सेठ के आइटम डान्स बा, ओकरा हिंदी में ना रखके भोजपुरी में राखल जाईत त ठीक रहित। काहे से कि निरहुआ ईहे गीत के माध्यम से फ़िलिम में गायक के भूमिका में स्थापित हो रहल बा। बाकिर फ़िल्मी निर्माण बहुत रिस्की आ महँगा व्यवसाय भईला से शायद व्यवसायिक मजबूरी के कारण ई करे के परल होई।\nफ़िलिम में कैमरावर्क ठीक बा। लोकेशन के सुन्दरता कैमरामैन के आधा काम क दिहले बा। कुछेक दृश में ज़रूरत ना भईला के बाद भी ट्रॉली शॉट के बेवजह इस्तेमाल भईल बा। जब जूली के पापा निरहुआ के घरे जालन तब कार रुके के समय डॉली-इन शॉट के ज़रूरत ना रहे। तेपरो लेटेस्ट इक्विप्मेंट के इस्तेमाल फ़िलिम के लूक के ग्लैमरस बनावे में योगदान चहूँपवले बा।\nफ़िलिम के बैक्ग्राउंड संगीत बहुतेरे दृश्य में मैच नईखे करत। जेकरा वजह से सही प्रभाव नईखे बनत। कहीं-कहीं त रुकावट ही बनल बा। कही दृश्य संवाद बदल जाता बाकिर बैक्ग्राउंड संगीत देर से बदलऽता। अभिनय के लिहाज़ से दिनेश लाल यादव के काम नीमन बा। जवन भी दृश्य में कुछ करे के मौक़ा मिलल बा ऊहवाँ अभिनेता के रूप में दिनेश लाल आपन काम नीमन से कईले बाड़न।\nभोजपुरी फ़िल्मी दुनिया के सबसे महँग अभिनेत्री के रूप में स्थापित आम्रपाली दूबे के अभिनय बहुत शानदार बा। लंदन के लड़की आ बिहार के लड़की दूनु में ऊ शानदार काम कईले बाड़ीं। पूरा फ़िलिम में उनकर सुन्दरता लउकल बा। पूरा फ़िलिम में उनकर परिधान भी विशेष रूप से आकर्षण के केंद्र बनल बा। अभिनय के दृष्टिकोण से निरहुआ आ आम्रपाली दूबे के काम सराहनीय बा। मनोज टाइगर भी नीमन अभिनय कईले बाड़न। निरहुआ के माई-बाप के भूमिका में रहल कैरेक्टर आर्टिस्ट के छोड़ दिहल जाए त बाक़ी सब कलाकारन के काम औसत ही कहल जाई। दादी के भूमिका निभा रहल महिला कलाकार के काम भी स्वागत योग्य बा।\nकुल मिलाके भोजपुरी के सबसे भारी बजट के फ़िल्मन में से एक “निरहुआ चलल लंदन”, भोजपुरी फ़िलिम के दुनिया में पारिवारिक फ़िलिम के रूप में दर्शनीय बा। एह से साफ़-सुघड़ फ़िलिम बनावे के एगो शुरुआत हो सकत बा। ४ करोड़ के बजट में दर्शक के एगो साफ़-सुथरा, भावनात्मक फ़िलिम बनावे ला सम्पूर्ण टीम बधाई के अधिकारी बा लोग।\nफिल्म रेटिंग – ७ (१० मेसे )


(अतवार, 30 अक्टूबर)\nउप्र के बदहाली खातिर बसपा आ कांग्रेस के जिम्मेदार बतवले भाजपा अध्यक्ष नितिन गडकरी. ऊ कुशीनगर में पार्टी के राज्य शाखा के संबोधित करत ई बाति कहलन.\nराष्ट्रीय माध्यमिक शिक्षा अभियान का तहत राज्य में चार सौ उनचास गो नया माध्यमिक विद्यालय खोलल जाई. एह विद्यालयन खातिर वार्षिक योजना में पाँच सौ सैंतीस करोड़ रुपिया के प्रावधान राखल गइल बा. एही धन में से दू सौ सैंतीस मौजूदा विद्यालयन में अतिरिक्त कक्षा, प्रयोगशाला, पुस्तकालय, पेयजल आ शौचालय के निर्माण करावल जाई.\nशनिचर का दिने इलाहाबाद के मोतीलाल नेहरू इंस्टीच्यूट आफ टेक्नालाजी के दीक्षान्त समारोह भइल जवना के मुख्य अतिथि रहलन मशहूर वैज्ञानिक डा॰ पी॰सी॰ गोयल.\nदशहरा आ दीवाली का चलते राज्य में मतदाता सूची पुनरीक्षण के काम में ढेरे लोग छूट गइला का चलते अब पुनरीक्षण के काम एगारह नवंबर ले चलावल जाई.\nसुल्तानपुर जिला में एगो विचाराधीन कैदी के रहस्यमय हालात में मौत भइला पर परिजन के आरोप बा कि ओकरा के जेल में यातना देके मुआवल गइल बा.\nइलाहाबाद जिला बलात्कार के विरोध करे वाला अपना पड़ोसी नाबालिग लड़की के एगो आदमी हत्या कर दिहलसि. पुलिस ओकरा के गिरफ्तार कर लिहले बिया.


उन्मुक्त गगन में उड़ान भरे के सिखावेला बाल चित्रकला... - cartoondhun\nHome भोजपुरी भोजपुरी लोकपत्र उन्मुक्त गगन में उड़ान भरे के सिखावेला बाल चित्रकला…\nPosted By: Cartoonist Omprakash Amritanshuon: May 01, 2017 In: भोजपुरी लोकपत्रTags: Child Painting, चित्रकार, प्राकृतिक सुन्दरता, बाल चित्रकला, बालमनNo Comments\nबाल मन के चंचलता आ निश्छलता एह प्रकर से उद्वेलित करेला कि कबो ऊ पल भर में खुला आसमान में उड़े के कल्पना करेला त कबो आपन भीतर छिपल भावना के मूर्त रूप में ढ़ाले के कोशिश करेला। कबहीं अपना आस-पास के प्राकृतिक सुन्दरता के कागज के टुकड़न पे चिपकावल चाहेला, त कबहीं मानव आकृति बनावत समय रेखन के समवत प्रयोग से हास्य पैदा करेला, बतावत बाड़न आपन हिन्दी आलेख में चर्चित चित्रकार आ कला समिक्षक भुनेश्वर भास्कर-\nरेत, धूर आ गील माटी पे दउड़े, खुशी से गोड़ के पटके चाहे बार-बार गोड़ के तलवा के रगड़ला के बाद फलक पे कुछ रेखा उभर जाला। रेत के कण के अँगुरी से चीरला के बाद रेत के बीच में पड़ल लकीर चाहे गोड़ के छाप देखला के बाद एगो आकृति के रूप में दृष्टिगोचर होखेला। निशान के रूप में उभरल रेखा कबो-कबो कला के स्रोत बनी, समझ पावल मुश्किल रहे। तब शायद ओह आकृतियन के रेखा या आकृति कहे के रिवाज ना रहल होेई। एहके रेखा नाम से संबोधन भी ना कइल जात होई। समय- अंतराल के बाद चिन्ह के रूप में चिन्हित कइल गइल। ओकर महŸाा समझल गइल आ जीवन के साथे जोड़ के अपने आप के अभिव्यक्त करे के, दूसरा के समझावे आ विस्मृत पहलुअन के आकार-रूप में प्रस्तुत करे के कोशिश कइल गइल। तब से आज तक अनगिनत रूप में रेखाकंन आज हमनी के साथे बा।\nकोमल-कोमल, सुनर-सुनर, नन्हीं-नन्हीं हाथ के अँगुली कवनो तख्ती पे एह तरे घूमेले कि तख्ती आ अँगुली के स्पर्श से कुछ रेखा, कुछ आकृति उभर जाला। यदि हाथ में कवनो अइसन वस्तु होखे जेकरा के रगड़े से कवनो चिन्ह चाहे ओकर रंग तख्ती पे लाग जाए त रंगन के समवेत प्रभाव से आकृति बन जाले। खेल-खेल में लड़िकन द्वारा बनावल रेखन-चित्रण के बाल चित्रकला कहल जाला। बाल मन के रचल चित्र-कलाकृति कई मायने में उल्लेखनीय होखेला। बच्चा जब चित्र उड़ेहे बईठेलन सं त स्वाभाविक, सहज आ स्वतःर्स्फूत तरीका से लकीरन के ताना-बाना बुनेलन सं। देखते-देखते पल भर में फलक रंग-रेखा से भर जाला। जाने-अनजाने में केतना महत्वपूर्ण चीजन के प्रस्तुति देखल जा सकेला, जेकरा सहारे लड़िकन के कल्पनाशीलता, सोंच आ दृष्टि के महसूस करे के मिलेला।\nबालमन के चंचलता आ निश्छलता कबहीं पल भर में उन्मुक्त गगन में उड़ान भरे के कल्पना आ कबो अपना भीतर छिपल भावना के मूर्त रूप में ढाले के कोशिश देखते बनेला। कबहीं आपन आस-पास के प्रकृतिक सुन्दरता के कागज के टूकड़ा पे चिपकावल चाहेला त कबो मानव आकृति बनावत समय लकिरन के समवेेत प्रयोग देख के हँसले बिना रहल ना जाला। काहे से कि इ सब प्रकिया कवनो सुनियोजित ढ़ंग से ना होखे। बच्चा पहिले से सांेच के रंग-रेखन के व्याख्या ना करेला बल्कि सिर्फ चेतन मन के प्रयोग करत मनमौजी ढ़ंग से तरह-तरह के रूप-आकृति के सिरिजन करेला। ओह दौरान रचनाधर्मिता से संबंधित जवन क्रिया होखेला ऊ कलात्मक दृष्टिकोण से केतना प्रभावशाली बा, एकर अंदाजा शायद बाल मन के ना होखे।\nलड़िकन के बनावल अधिकांशतः कलाकृति में रेखा के प्रयोग होखेला। मोट-पातर रेखन से बाहरी ढ़ंाचा बनाके अंदर के भाग में कतहीं-कतहीं पातर रेखा के इस्तेमाल होखेला, जवना से आकृति के भव्यता बढ़ जाला। कवनो तकनीकि व्याकरण आ आकृति के अनुपातिक जानकारी के बिना रेख के उकेरे प्रक्रिया चलत रहेला। बच्चा मन के सबसे पहिला प्रथमिकता फलक पे विषय-प्ररूप के अनुसार आकृति के रखल आ आपन भावना उड़ेहल होखेला। फलक के कवनो भाग से चित्र बनावत, छोट-बड़, आड़ा-तिरछा रेखा के संयोजन से चित्र संपूर्ण हो जाला। कवनो आकृति बिना दबाव के सहजता के साथे रेखन में बंधाइल चल जाला। आदमी बनावे के बा त सिर, शरीर, हाथ आ गोड़ होखे के चाहीं, बाकिर जरूरी नईखे कि ओकर अनुपातिक आकार का होई। गोल आकार में दू गो बिंदु दुनो आंख के प्रतीक, एगो बड़हन रेखा नाक आ एगो छोट पट लकीर मुंह के दर्शावेला। शरीर छोट लेकिन चौड़ा होखेला। आकृतियन में कहीं-कहीं अति यथार्थ लउकेला। जैसे, फल तुड़त बच्चा के एगो हाथ एतना बड़ा हो जाला कि ऊ असानी से फल तुड़ लेवेेला। नदी-तालाब के ओह पार जाये के क्रम में एगो गोड़ नदी के एह छोर पे त दोसर गोड़ नदी के ओह पार वाला छोर पे बन जाला। छप्पर पे मछरी तैरत नजर आवेली सं। पशु-पक्षियन के बनावट में काफी सहजता लउकेला। एगो चकोर आकृति में एक तरफ मुंह आ दोसरा तरफ में चार गो रेखा, चारो गोड़ खातिर आ एगो रेखा पोंछ के प्रतीक के रूप में तोता, हंस आदि के भी ओकर रूपाकृति में उपस्थित कइल जाला। पानी खातिर दू-चार गो रेखा, पेड़-पौधा आ पता के एहसास करावे खातिर सीधा आ गोल-गोल रेखा के इस्तेमाल होखेला।\nलड़िकन खातिर कला भाषा के जइसन होखेेला। कहल जाव त बच्चा पूरा तरह से ना बोले वाला बालकन के पढ़े-लिखे के व्यवस्था ना होखेेला। रंग रेखन के माध्यम से आपन मनोभाव के अभिव्यक्त करेला सभेके बालक मन। केतना बेर अइसन देखल गइल बा कि जवन लड़िका-लड़िकिन के क्षैक्षणिक शिक्षित नईखन, मूक-बधिर बाड़न। बोल-सुन ना सकेलन, बाकिर रंग-आकर में सिद्वहस्त पावल जालन। बचपन में भलहीं पारिवारिक-सामाजिक यातना के शिकार रहल बचपन मन के सृजनक्षमता के बल पे अलग मुकाम हासिल होखेला। हम ईहां कह सकतबानी कि कला आंतरिक दुनिया के उत्पति ह। आंख मूदला के बाद दृष्टिगत दुनिया के प्रस्तुत करे के काम कलाकार करेला। आज देश के केतना प्रतिष्ठित कलाकार मानेलन कि कला के प्रति उनकर रूचि बचपन से रहे। तब शायद उनकरा पता ना रहे कि कला का होखेला ? रेखा के भूमिका का ह? आड़ा-तिरछा, उलझल-सुलझल रेखन के तह में जाये के इच्छा लेके कला के दुनिया में प्रवेश कइलन। उनकर शुरूआत भी बालकला से हीं भइल। एहसे बालकला के वृहत पैमाना पे देखे के जरूरत बा। काहे से कि ओहि आड़-तिरछा कलाकार छूपल बा। जवन बच्चा तनी बड़ हो जालन उनकर कलाकृति में रेखा के साथे-साथे रंग के प्रयोग भी होखे लागेला। यानी कलाकृति के बाहरी रेखा के अन्दर आकृति से संबंधित सपाट रंग लउकेला। ज्यादातर रंग चटकीला बाकिर आंख के मोेहे वाला होखेला। पृष्ठिभूमि के रंग बालमन के नजर के अनुसार बदलत जाला।\nलड़िकन के कलाकृतियन के कला के परिप्रेक्ष्य में अलग-अलग दृष्टिकोण से देखल जा सकेला आ देखे के जरूरत बा। बाल चित्रकला के निर्मिति निर्देशन के दौरान अलग-अलग वर्ग के लड़िकन के कलाकृति के देखे के मौका मिलल। उनकर कलाकृतियन के बीच से गुजरल एगोे अलग अनुभूति के अहसास होखता। कलाकृति के विषय आ आकृति बनावट उनकर जीवन-शैली आ आस-पास वातावरण के अनुरूप बा। कलाकृतियन के आकृति उनकर घर-परिवार आ समाज से आईल बा। जवन उनकर दशा-स्थिति के प्रतिबिंबित करता। उ आपन जीवन-दर्शन, जीवन-संघर्ष आ सपना सकार करत नजर आवत बाड़न। उनकर बेचैनी,त्रासदी, हताशा के अलावा समाजिक असमानता के दंश भी चित्र में नजर आवता। अलग-अलग भागन में देखे के क्रम में सबसे पहिले उ बालमन के जवन अनपढ़ आ मजदूर वर्ग से बाड़न यानी जे कबहीं स्कूल ना जाके मेहनत आ मजदूरी में लागल बाड़न। जब कभी मौका मिल त देवाल, दरवाजा आ जमीन पे झिटका से आपन भावना के रेखा में बदल देवेलन। अगर ओह लोगन के कागज-पेंसिल दिहल जाव त उत्सुकता के साथे खुशी मन से ढ़ेर सारा रेखा खींचाए लागेला, जेकरा से उनकर मनोस्थिति उभर के सामने आवेला। कलाकृति के अवलोकन करत समय देखल गइल कि कलाकृति में हाथी, आदमी, चिरई, टूटल-दरकल देवाल, माथा पे बोरा लेत बच्चा, सामान ढ़ोअत आदमी, गाय-बकरी चरावत चरवाहा, बालक, कुआँ, रेक्शा, घर, गमला आदि मुख्यरूप से नजर आवेला। स्पष्ट बा कि बच्चा जवन स्थिति परिवेश में रहेला या ओकरा साथ जीवन यापन करेला, ओकरा में कुछ आकांक्षा कुछ सपना भी समाहित होखेला जवन कवनो-कवनो रूप में प्रस्फुटित होखत रहेेला। कवनो आकृति में पक्षी, जानवर के साथे मावन आकृति के भी देखल जाला। एकरा से हम ओह बच्चन के पैनी नजर के अंदाजा लगा सकिलां। भलहीं अक्षर से उनकर संबंध नईखे बाकिर उनकर चित्र में सहजता लउकेला।\nहरा-भरा खेत-खरिहान, नदी-तालाब के कल्पना लेके गाँव के बच्चा खेत में काम करेवाला आदमी, हरवाह, रोपनी-कटनी करत मेहरारूअन के श्रम के बात भी करेलन सं। कृषि संबंधित काम के बीच ओह बच्चन के लालन-पालन होखेला। कबहीं पेंड़ के छांह में त कबहीं कड़कड़ात घाम आ झमझमात मौसम में उनकर सहभागीता रहेेला, जेकर असर मन-मस्तिष्क पे भी पड़ेला। जब उ चित्रण करे बइठेलन त अचानक सउंसे दृश्य चित्र फलक पे उभर जाला। एकरा अलावा जीव-जन्तु, आदि के प्रति भी इनकर गहिरा लगाव देखल जाला। बालमन कई तरह के गवई खेल के कल्पना करत नजर आवेलें। केतना खेलन में रेखा के प्रयोग भी होखेला, जइसे कि छिती-तिती, चिन्ह-चिन्होरिया, सिरगिटान, नव गोटिया आदि। खेल-फॅार्म के भी आपन कलाकृति में शामिल कर के आपन कल्पनाशीलता के परिचय देवेलन सं। इनकर कलाकृतियन पे समग्र नजर डालल जाव त गंवई जन-जीवन, माहौल आ रहन-सहन ज्यादा लउकेला।\nछोटा-छोटा कस्बा जेकरा के हम ना त शहर कह सकिलां ना गाँव। गाँव के आनंद ओतने बा जेतना शहर के। ओहिजा के बच्चा के कलाकृति में सबसे ज्यादा द्वंद्व नजर आइल। कहल जाव त जइसन स्थिति, जइसन अनुभव वइसन विषय। कूछ बाल मन के चित्र-सृजन के क्रम में आपन परिवेश के अनुसार पारिवारिक स्थिति महत्वपूर्ण बा। कुछ बालक मन परब-तेवहार के केन्द्र में रखके उत्सवनुमा माहौल के चित्र के रचना करेलन। प्राकृति के प्रति भी इनकर अथाह प्रेम नजर आवेला। कतहीं गाँव के भूलाईल-बिसरल याद रेखा में बंधाइल, त कतहीं मोटरगाड़ी आ रेल के इंजन के चित्र भी नजर आवेला। देखनी कि एकाध कलाकृति में बड़हन वलय लेके बच्चा आपस में खींचातानी करत बाड़न सं। कुछ कलाकृति में दूर्गा पूजा, सरस्वती पूजा के चित्रण भी मन मोहलस। एहिजा देवी-देवता लोगन के प्रति आस्था हीं कहल जाइ कि बच्चा प्रत्यक्ष या अप्रत्यक्ष रूप से आपन भावना के चित्र रूप में ढ़ालेलन सं।\nदिन-प्रतिदिन आधुनिक विकास हो रहल बा। नया-नया उपकरण प्रयोग में आवत बा। जीवन-शैली बदल रहल बा। भाग-दौड़, भीड़-भाड़ आ चकाचौंध के बीच हमनी के नजर एगो कल्पित ख़्वाब के प्रति ललायित बा। ओकर हिस्सा बने खातिर हमनी के हर संभव कोशिश कर रहल बानी जा। एकर सीधा असर शहर के बालमन पे ज्यादा लउकेला। बचपन से सुख-सुविधा, आराम के वस्तु, मौज-मस्ती में लीन बालकमन के कलाकृति में कई तरह के बदलाव आ नया-नया उपकरण- वीडियो गेम, कार्टून, टी0 वी0, फ्रीज, कुलर, फोन, ए0 सी0, लैपटॉप, बड़हन- बड़हन गाड़ी के उपस्थिति ज्यादा बा। चित्र के देखीं कहीं-कहीं बच्चा बड़ा-बड़ा इमारत के निहारत बा त कहीं हवाई जहाज के यात्रा भी करता। खेल के रूप में वीड़ियो गेम आ क्रिकेट के ज्यादा समावेश बा। कपड़ा के बनावट में सूट-पैंट के अलावा टी-शर्ट आ अति आधुनिक पश्चिमी फैशन के प्रभाव लउकता। ज्यादातर बालमन शहरी जीवन से प्रभावित बाड़न। अइसन महसूस होखत बा कि बालक मन जवन देखेला, अनुभव करेला ओकरा भीतर जवन मनोभाव बनेेेला, ओकरा अभिव्यक्ति चित्र के माध्यम से करेला।\nआज बाल चित्रकला के बड़हन फलक पे देखे, समझे आ व्याख्या करे के जरूरत बा। जवना से उनकर भावना से रू-ब-रू होखल जा सके। एकरा साथे विषय आ तकनीक के संदर्भ में या रचना प्रक्रिया से संबंधित जवन शर्त बा, जवन व्याकरण बा, ओकर समग्र जानकारी बालमन के चाहीं ताकि, बालकमन के रचना में गंभीरता के साथे-साथे कलात्मकता के समावेश हो सके।\nहिन्दी आलेख के भोजपुरी में अनुवाद-\nTags: Child Paintingचित्रकारप्राकृतिक सुन्दरताबाल चित्रकलाबालमन\nकेजरीवाल का क़बूलनामा …\nकाहे नईखे मिलत संविधान में भोजपुरी के दरजा….


वइसनका गवला से का फायदा ? | Anjoria's Weblog\nThis entry was posted in गीत-गवनई, मनोरंजन and tagged इंदु सोनाली, गायिका, गीत गवनई, भोजपुरी by Anjoria. Bookmark the permalink.


कोरोना की दूसरी लहर से देश में दहशत, फिर बंद होगें स्कूल, कॉलेज!! लगा लॉकडाउन….👇 – Chaska News\n← जीजा के चं’गुल में ऐसी फं’सी साली, हो गई पूरी ब’र्बाद, तस्वीरें देख चौं’क जाएंगे आप… → बड़ी खबर-: 45 रुपये लीटर हो जाएगा पेट्रोल-डीजल! अभी अभी मोदी सरकार ने…


छरपू कुशवाहा के गोल से विधायक छरपलें – टटका खबर\nMay 26, 2019 उपेन्द्र कुशवाहा, बिहार, महागठबन्हन, रालोसपा\nमोदी सरकार में मंत्री रहल बिहार के रालोसपा अध्यक्ष उपेन्द्र कुशवाहा अउरी मलाई काटे का लालच में एनडीए से छरप के बिहार के महागठबन्हन में शामिल हो गइल रहलें. उनुका अपना ओकात से बेसी सीट चाहत रहुवे लोकसभा चुनाव लड़े खातिर.\nदमड़ी के चाम गइल, कुकुर के जाति चिन्हाइल वाला कहाउत के साँच करत लोकसभा चुनाव में उपेन्द्र कुशवाहा के हार हो गइल आ अब हालत अइसन पाचर हो गइल बा कि उनुका गोल के विधायक अब छरप के एनडीए में शामिल जदयू में शामिल हो गइल बाड़ें.\nदू गो विधायक – ललन पासवान आ सुधांशु शेखर – विधानसभा अध्यक्ष विजय कुमार चौधरी के पाती पठवले बाड़ें कि ऊ लोग अब जदयू में शामिल हो गइल बा. विधानो परिषद में कुशवाहा के पार्षद संजीव सिंह श्याम अइसने एगो पाती परिषद के सभापति हारुन रशीद के पठवले बाड़न.


विक्रान्त आनन्द के तारीफ कइलन जॉन अब्राहिम – Anjoria\nसिनेमा भोजपुरी के ही-मैन विक्रान्त आनन्द के एके साथ तीन गो फिलिम रिलीज ला तइयार बाड़ी सँ. बहुत कमे अभिनेता होलें जिनकर पहिचान फिलिम रिलीज होखे से पहिले बन जाला आ जब बॉलीवुड अभिनेता जॉन अब्राहिम तारीफ करसु त फेर का कहे के बा.पिछला दिने फिलिम शूट आउट एट वडाला के प्रोमोशन का दौरान बॉलीवुड अभिनेता जॉन अब्राहिम दिल्ली में विक्रांत आनंद के खूबे सरहलें.\nजॉन कहलन कि उनुका बहुते खुशी बा कि उनका से वर्क आउट करावे वाला, उनकर फिटनेस ट्रेनर आ कोच रहल विक्रांत अब सिनेमा भोजपुरी में हीरो बन गइल बाड़न. कहलन कि ऊ चहीहें कि विक्रान्त हिन्दीओ सिनेमा में बतौर हीरो काम करसु.\nवाकई जॉन अब्राहिम बड़हन दिल वाला हउवें आ इहो साँच बा कि विक्रांत आनंद नेक दिल इन्सान आ बढ़िया अभिनेता हउवें. विक्रांत के आवेवाली फिलिमन में “हमार लव स्टोरी”, “ममता का क़र्ज़” आ “विजय तिलक” शामिल बाड़ी सँ.


कट्टा तनल दुपट्टा के प्रोमोशन करे छपरा अइली राखी सावंत – Anjoria\nआपन बनावल भोजपुरी फिलिम “कट्टा तनल दुपट्टा पर” के प्रोमोशन करे खातिर पिछला दू दिन से बिहार घूमत राखी सावंत अतवार का दिने छपरा के शिल्पी टाकिज चहुँपली. पियाजी रंग के सलवार सूट पहिरले, आँखि प बड़हन चश्मा लगवले आ होंठ पर टहटह लाली लगवले राखी सावंत कहली कि मराठी होखला का बावजूद उनुका भोजपुरी से लगाव बा आ एही चलते आपन पहिलका फिलिम भोजपुरी में बनवली. भोजपुरी समाज खातिर ई एगो साफ सुथर फिलिम हवे. उमेद जतवली जे देखेवाला लोग एह फिलिम के खूब पसंद करी.\nएह मौका प देखेवालन क बीच राखी सावंत के फोटो खींचे ला आपाधापी लागल रहुवे. सभे चाहत रहुवे उनकर एक झलक देखे ला उनुका से तनी बतिया लेबे ला.\nएह फिलिम के राखी सावंत निर्माता राहुल कपूर संगे मिल के बनवले बाड़ी.\nबाद में पत्रकारन से बतियावत राखी सांवंत एह मौका प राजनीतिओ बतियावे से ना चूकली. कहली कि राहुल गाँधी अतना बढ़िया लागेलें कि उनुका से शादी करे ला तइयार बाड़ी बस उ एक बार कहि के त देखसु. बाकिर चुनाव में प्रचार नरेन्द्र मोदी ला करीहें आ चहीहें कि देश के अगिला प्रधानमंत्री नरेन्द्र मोदी बनसु,\nPrevious Post: बिहार में शूटिंग करत बाड़ी रानी चटर्जी\nNext Post: पवन सिंह धमाल कइलन


Bhojpuri Actor Ayaj Khan Birthday Read Some intersting facts about him Manoj Bhawook Bhojpuri: पहिलके फिल्म में अजय देवगन के अपोजिट विलेन बन मशहूर हो गइलें इ अभिनेता, आज ह जन्मदिन\nBhojpuri: पहिलके फिल्म में अजय देवगन के अपोजिट विलेन बन मशहूर हो गइलें इ अभिनेता, आज ह जन्मदिन\nअयाज के जनम आज के दिन यूपी के ग़ाज़ीपुर जिला में महेंद गाँव में भइल. ई गाँव दिलदारनगर कमसार के लगे बा. उहे कमसार जहां भोजपुरी फिल्मन के पितामह नाजिर हुसैन के जन्म भइल. कुछ दिन पहिले उहाँ के भी वर्षगांठ रहल ह. ई इत्तेफाक बा कि अयाज जे कबो अभिनय के क्षेत्र में आवे के ना सोचले रहलें.\nभोजपुरी सिनेमा के एगो डैशिंग कलाकार के आज जन्मदिन ह. हालांकि लोग उनके विलेन के किरदार के रूप में जानेला पर उनका जइसन कद काठी आ चेहरा मोहरा वाला त हीरो होखेला. बाकिर भोजपुरी सिनेमा उनका के विलेन के फ्रेम में टाइपकास्ट कर देहले बा. अक्सरहा अइसन होला कि उ जब कवनो हीरो के साथे फ्रेम मे आवेलें त लोग कन्फ्यूज़ हो जाला कि हीरो के ह आ विलेन के. रूप आ दमखम के साथे उनका लगे अभिनय क्षमता भी बा जेकरा के उ समय-समय पर अपना किरदारन मे देखवले बाड़े. एही से उ तथाकथित भोजपुरिया विलेन ना बल्कि एगो मँजल कलाकार के रूप में जानल जास त नीक होई. हम बात करत बानी अयाज खान के.\nअयाज के जनम आज के दिन यूपी के ग़ाज़ीपुर जिला में महेंद गाँव में भइल. ई गाँव दिलदारनगर कमसार के लगे बा. उहे कमसार जहां भोजपुरी फिल्मन के पितामह नाजिर हुसैन के जन्म भइल. कुछ दिन पहिले उहाँ के भी वर्षगांठ रहल ह. ई इत्तेफाक बा कि अयाज जे कबो अभिनय के क्षेत्र में आवे के ना सोचले रहलें आ शायद अपने क्षेत्र के एतना बड़ शख्सियत के बारे में सुनलो ना रहलें बाकिर आज भोजपुरी के बड़हन कलाकार बाड़ें आ काफी नाम कमा लेहले बाड़ें. अयाज मध्यम वर्गीय परिवार से हवें जहां उनके पापा सरकारी विभाग में अधिकारी रहलें. घर में पढ़ाई लिखाई के माहौल रहे. अयाज के प्राइमरी पढ़ाई गाँव से भइल. फेर उ नवीं कक्षा से एमए तक के शिक्षा बनारस में कइलें. बनारसे में जब उ आपन पढ़ाई करत रहलें त ओहि बेरा मॉडलिंग करस. देह-धजा ठीक रहे त उनके काम धाम भी खूब मिले. लोग सुझाव देव कि मरदवा तू त हीरो बन सकेला, काहें नइखs बंबई जात. लेकिन अयाज ना कबो बंबई गइल रहलें ना कबो जाए के सोचलें रहलें एही से हिम्मत ना होखे. फेर उनके केहू जानो पहचान के ना रहे.\nअचानक एक दिन उ अखबार में एगो खबर देखलें. अजय देवगन आ मनोज तिवारी के एगो भोजपुरी फिल्म ‘ धरती कहे पुकार के ‘ के शूटिंग होखे वाला बा. ओमें कलाकारन के गरज बा. अयाज ऑडिशन देबे चल गइलें बाकिर उहाँ के भीड़ देख के डेरा गइलें. ओहिजा एक से एक थियेटर के धुरंधर लोग पहुंचल रहे आ इनका लगे अभिनय के कवनो ट्रेनिंग ना रहे, ना ही फिल्म आ सीरियल के एक्सपोजर रहे कि डायलॉग आ भाव भंगिमा के जानकारी होखे. बाकिर ई ढीठे चल गइलें आ किस्मत से शॉर्टलिस्ट भी हो गइलें. इनके रोल मिलल फिल्म के मुख्य खलनायक चरित्र वीर महोबिया के बिगड़ैल बेटा के. फिल्म में ई रोल के काफी स्पेस रहे. ओ बेटा के गाँव वाला अउरी मनोज तिवारी के किरदार किडनैप कर लेता आ ओकरा के वीर महोबिया के जुल्मन के स्वाद चखावता. फिल्म में अजय देवगन के बड़ा रोल रहे अउरी ई फिल्म उनका नामे से एतना चलल कि ब्लॉकबस्टर हो गइल.\nई बात साल 2006 के ह. इ फिलिम कइला के बाद उ आपन शहर वाराणसी में लौट अइलें आ अपना पढाई में व्यस्त हो गइलें. अगिला साल फेर उ मुंबई वापस आपन किस्मत अजमावे अइलें. उनके एगो सुपरहिट फिल्म में अच्छा खासा रोल मिलल रहे बाकिर काम खोजे खातिर फेर से जीरो से स्ट्रगल करे के पड़ल. एहिजा उनके फिलिम-राइटर संतोष मिश्रा सहारा दिहले अउरी अयाज के दूसरकी फिलिम ‘ निरहुआ रिक्शावाला ‘ रहल जे कई गो कलाकार के इंडस्ट्री में स्थापित कइलस, जेकरा में अयाज भी रहले. ओकरा बाद अयाज खान के लगातार निरहुआ के फिल्म में खल चरित्र के रोल मिले लागल आ उ दीवाना, दाग, लागल रहs ए राजा जी जइसन फिल्म कइलें. फिल्म हिट भइल त इनके भी फायदा भइल बाकिर एगो बड़ नुकसान इ भइल कि उ टाइपकास्ट हो गइलें. हालांकि अयाज एकरा के आपन किस्मत मानेलें कि उनके बैक टू बैक फिल्म मिलल आ उ स्थापित हो पवलें.\nएगो इंटरव्यू के दौरान अयाज बतवलन कि अभी ले उ 100 फिलिम में काम कर लेले बाड़न अउरी उनकर कुछ बेहतरीन फिलिम में पवन सिंह के साथे ‘धड़कन’ बा जेमें उ पवन के भाई अउरी पुलिस अफसर के रोल कइले बाड़न. फिलिम के क्लाइमेक्स आवत-आवत गुड-बॉय से बैड-बॉय बन जालें, लोगन के अयाज के ई चेंजओवर पसंद आइल. उनकर खेसारीलाल के साथे मुकद्दर में एगो मैच्योर किरदार जे उम्र में बड़ बा, कइल बहुते चुनौतीपूर्ण रहल अउरी फिलिम बनावे से पहिले तक लेखक अउरी डायरेक्टर के ई भरोसा ना रहल कि अयाज ई रोल कर पइहें. रितेश पाण्डेय के साथे सइयां थानेदार फिलिम में उनकर किरदार जवन भयानक अउरी विचित्र हंसी हंसेला, दर्शकन के काफी पसंद आइल. ‘कसम वर्दी वाला’ में पागल के रोल अउरी इंडिया वर्सेस पाकिस्तान में पाकिस्तानी मेजर के रोल उनका लाइफ के माइलस्टोन रोल रहल बा. उनकर पाकिस्तानी मेजर के वेश-भूषा अउरी संवाद-शैली अपनावल एतना नैसर्गिक रहल कि लोग के भ्रम हो गइल रहे कि उ पाकिस्तानी हउवें.\nअयाज के लीड रोल में फिल्म बलमा डेरिंगबाज पिछला साल बन के तैयार रहे बाकिर लॉकडाउन के चलते रुक गइल. एह फिल्म में उनके मुख्य भूमिका बा आ उ सकारात्मक किरदार में बाड़ें. उनके आवे वाला अउर फिल्मन में रन, अब होई पुलिसगिरी, अनाड़ी ऑटोवाला, बलमा सिपहिया, बनारसी पहलवान आदि बा. अयाज के उनका जन्मदिन पर ढेर सारा शुभकामना! उ अइसहीं अपना कलाकारी से हम सभ के मनोरंजन करत रहस, स्वास्थ्य रहस!


मॉरीशस – टटका खबर\nनयी दिल्ली, 11 मार्च, (राष्ट्रपति भवन से). भारत के राष्ट्रपति श्री रामनाथ कोविन्द आजु मॉरीशस आ मडागास्कर के अपना राजकीय दौरा के पहिला डेग में मॉरीशस चहुँपनी. हवाई अड्डा पर मॉारीशस के प्रधानमंत्री प्रविन्द्र कुमार जगनाथ अपना पूरा मंत्रीमण्डल आ सैकड़ों खासमखास लोग का साथे अगवानी करे ला मौजूद रहलें. महात्मा गाँधी इल्स्टीच्यूट आफ मोका\nमारीशस मे एगो अउर भारत बसेला … राजकेश्वर पुरयाग\nलखनऊ 15 दिसम्बर (वार्ता) मारीशस के राष्ट्रपति राजकेश्वर प्रयाग आज एहिजा विधानसभाध्यक्ष माता प्रसाद पाण्डेय से मुलाकात करत कहलन कि भारत आ मारीशस के संबंध के नींव जेतने पुरान ह ओतनमे मजगरो ह. कहलन कि आजु अगर मॉरीशस दुनिया भर में जानल जाला त ओकर आधार शिक्षा ह. पुरयाग कहले कि हमनी के पुरनिया अनेके\nमारीशस के राष्ट्रपति सुरक्षा परिषद में भारत के स्थायी सदस्यता के समर्थन कइले\nलखनऊ 15 दिसम्बर (वार्ता) मॉरीशस के राष्ट्रपति राजकेश्वर पुरयाग जोर दे के कहलन कि भारत के संयुक्त राष्ट्र संघ सुरक्षा परिषद के स्थायी सदस्य बनावे मे अब देर ना होखे के चाहीं. काल्हु रात एहिजा के ताज होटल में मुख्य न्यायाधीशन के सम्मान मे दीहल रात्रिभोज के अवसर पर मॉरीशस के राष्ट्रपति पुरयाग इ बाति\nराष्ट्रपति प्रणव मुखर्जी मॉरीशस के यात्रा पर निकललन.\nमंगल का दिने मारीशस के राष्ट्रीय दिवस समारोह में मूख्य अतिथि बने खातिर भारत के राष्ट्रपति प्रणव मुखर्जी आजु सोमार का दिने दिल्ली से रवाना भइलन. ओहिजा उनकर तीन दिन के कार्यक्रम बा. भारत आ मारीशस के करीबी संबंध में भोजपुरी के खास महत्व बा काहे कि ओहिजा के बड़हन आबादी भोजपुरिया हवे.


Bhojpuri: गठिया भइला पर पुरनिया लोग का खात रहल ह - what does old man say on gathiya rog bhojpuri vinay bihari singh – News18 हिंदी\nwhat does old man say on gathiya rog bhojpuri vinay bihari singh\nएगो कहाउत ह- “जबसे मनुष्य बा, तबसे गठिया रोग बा”. कहल जाला कि राजा से लेके रंक तक गठिया रोग केहू के ना छोड़े. एकर कष्ट ओकरा से पूछीं जे भोगता. उठला, बइठला, चलला- फिरला से लेके ढेर देर खड़ा भइला तक ई रोग रोआ मारेला. जेकरा पयखाना में अंग्रेजी सिस्टम के कमोड नइखे, ओकरा खड़े- खड़े हगे- मूते के परेला.\nLast Updated : May 19, 2022, 17:06 IST\nमेहरारुन के घर के काम कइल दूभर हो जाला. दुनिया भर के करोड़न लोग एकरा से परेशान बा. गठिया भा अर्थराइटिस (Arthritis) जोड़ में अकड़न आ दर्द करा देला. आमतौर पर ई रोग बुढ़ापा में होला. बाकिर अब चालीस के उमिर पार करते कई लोगन के चपेट में ले लेता. मरद, मेहरारू के हू के नइखे छोड़त. हमनी के हर जोड़ पर लचीला आ नरम कोशिका रहेली सन जौना के कार्टिलेज कहल जाला. चले- फिरे का समय ईहे कार्टिलेज कौनो तरह के धक्का भा प्रेसर के रोक लेला. बाकिर उमिर का संगे जब शरीर के हड्डी कमजोर हो जाली सन त ई कार्टिलेजवा सूखि जाला, कमजोर हो जाला आ चले- फिरे में दिक्कत होखे लागेला. जोड़ में सूजन आ जाला. मोट भा स्थूल काया वाला आदमी के गठिया जल्दी धरेला. ढेर मोट आदमी के वजन ओकर घुटना भा ठेहुन बर्दास ना क पावेला. त गठिया आ सूजन के बहुत गहिर संबंध स्थापित हो जाला.\nत हमनी के पुरनिया बहुते सतर्क रहत रहल ह लोग. रोग होते परहेज शुरू क दी आ आयुर्वेदिक दवाई शुरू क दी लोग. पहिले घर के देवालिन पर दशमूलारिष्ट के खूब प्रचार होखी. दशमूलारिष्ट गठिया के दवाई ह. अब त आयुर्वेदिक दवाइयन के ओतना प्रचार नइखे होखत. गठिया वाला बुजुरुग अजवाइन के सेवन करी, अदरख के सेवन करी. कइसे? त अजवाइन डालल सतुआ के चोखा, मसाला में अजवाइन के आधिक्य क के खइला से गठिया कंट्रोल में रही. अदरख के चाय नियर उबाल के पीयत रहल ह लोग आ अदरक के सिलवट पर पीस के घुटना पर भा जहां दर्द होता लगावत रहल ह. दशमूलारिष्ट दस को औषधीय पौधन के जड़ के सत से बनावल जाला. ई कुल हम देखल चीज कहतानी. कौनो भी दवाई खाए के पहिले डाक्टर से जरूर पूछ लेबे के चाहीं. पुरनिया लोग गठिया में बिना चोकर वाला गेहूं, जौ के आटा, सूजी आ बेकरी वाला ब्रेड ना खात रहल ह. दूनो बेरा भात भा चाउर के रोटी खात रहल ह. अब रउरा कहब कि ब्रेड त पुराना जमाना में ना रहल ह. त सरकार, बेकरी वाला पावरोटी आ ब्रेड आज से 60 साल पहिले हमनी का देश में आ चुकल रहे. सबसे पहिले गोआ में एगो पुर्तगाली शुद्ध आटा (मैदा से ना) से पावरोटी बनवलस. बाद में ओकरा रेसिपी के अउरियो लोग नकल क लिहल आ पावरोटी के उदय हो गइल. आजकाल के डाक्टर लोग त गठिया भइला पर नूडल्स, पिज्जा, बेकरी के कुल सामान खाए से मना क देता लोग. जेकरा गठिया बा ऊ बिना चोकर वाला जौ- गहूं के रोटी, मैदा से बनल चीज भा सूजी लगातार खा ली त जोड़ के दर्द बढ़ि जाई. त पुरनिया लोग गठिया भइला पर दही के दूनो बेरा खूब सेवन करत रहल ह, हरियर तरकारी आ फल खूब खात रहल ह आ जब कबो आटा के रोटी खाए के मन करी त आटा में खूब चोकर मिला के रोटी बनवावत रहल ह. आधा आटा आ आधा चोकर वाला रोटी अइसहूं कब्ज के तूर देला. हं, दूध ना पियत रहल ह लोग. काहें से कि गठिया में दूध के सेवन ठीक ना कहाला. रात खान दही के जगह पर मट्ठा पियत रहल ह. मठवा तनी गाढ़ रही. गठिया वाला पुरनिया लोग अन्नानास, सेव, संतरा, नींबू के सेवन करत रहल ह. लौकी आ बीन के तरकारी ओह लोगन के प्रिय रहल ह.\nकबो- कबो खूब तीत आ चटक तरकारी बनवा ली लोग. काहें से कि सादा खाना खात- खात केहू के मन उबिया जाई. जीभ चटक चीज खातिर तरसे लागी. त पुरनिया लोगन के हफ्ता में दू दिन सनीचर आ अतवार चटक- मटक चीज खाए वाला दिन रहल ह. एगो बात अउरी, भले लोग कहेला कि सलाद के कानसेप्ट हमनी के देश में अंग्रेज लोग ले आइल. बाकिर हमनी के पुरनिया लोग भी सलाद के शौकीन रहल ह. गठिया में सलाद बड़ा फायदा करेला. त पुराना जमाना में कंकरी, तरबूज, पियाज के सलाद बना के ओमें तनी काली मिर्च, नींबू आ काला नमक देके सलाद रूपी स्वादिष्ट चीज के खूब खात रहल ह. हरियर चना भी खूब खात रहल ह. अउरी का खात रहल ह लोग? त लहसुन के गठिया खातिर रामबाण कहात रहल ह. त लहसुन के चटनी भा साबुत लहसुन के जवा खात रहल ह. नया जमाना में भी लहसुन के गठिया में बहुते उपयोगी कहल जा रहल बा. लहसुन सूजन कम करा देला. एकरा अलावा पालक, बथुआ, अंगूर वगैरह खात रही लोग. गठिया के रोगी के ई कुल खूब खाए के चाहीं. अच्छा ई त भइल कि का खाए के चाहीं. बाकिर का ना खाए के चाहीं? का मना बा? त पुरनिया लोग कही कि मांस, मदिरा, घीव- तेल में खूब तलल- भुनल चीज, टमाटर भा टमाटर डालल सलाद, आलू आ बैंगन एकदम छुअत ना रहल ह. चटक तरकारी बनी त ओमें टमाटर भा आलू ना डालाई. अब जे मिठाई के शौकीन बा आ गठिया रोग ओकरा ध लेले बा, ऊ दिल कठोर क लेउ. पुरनिया लोग मिठाई खाइल छोड़ दी. चाय, काफी एघरी मना कइल जाता, बाकिर ओघरी चाय- काफी के कौनो चलन ना रहे. सबेरे लोग उठते चाय ना पीए. सौंफ के अइसन रस पीयत रहल ह, जौना में मीठा ना डालल होखे. पुरनिया लोग गठिया भइला पर ऊपर से नमक ना लेत रहल ह.\nमान लीं दाल में भा तरकारी में रसोई बनावे वाला नमक डालल भुला गइल बा, त पुरनिया लोग ओहीतरे खा ली. ऊपर से नमक ना डाली. ऊपर से नमक डलला के कच्चा नमक कहात रहल ह. त कच्चा नमक गठिया में मना रहे. आज भी देखतानी डाक्टर लोग नमक सीमा के अंदर खाए के कहता. अच्छा पुरान लोग एगो बात पर एकमत ना रहल ह. ओमें से कुछ लोग कही कि गठिया में हरियर मरिचा खात रहे के चाहीं, त कुछ लोग कही कि हरियर मरिचा गठिया में नोकसान करेला. एही एक बात पर पुरनिया एक राय ना रहले ह. आधुनिक विज्ञान का लगे हो सकेला एकर कौनो स्पष्ट राय होखे.\nपुरनिया लोग कही कि गठिया भइला पर एक ही पोजीशन में देरी ले खड़ा ना रहे के चाहीं. एकही पोजीशन में लगातार ना बइठे के चाहीं. पोजीशन बदलत रहीं. एक घंटा बइठि गइनी त तनी टहर- घूम लीं. खड़ा हो जाईं. एसे जोड़ के अकड़न ना बढ़ी. त पुरनिया लोग खाए- पीए के शौकीन होते हुए भी सतर्क रही लोग. कहीं भी अति ना करी लोग. उमिर भइला पर अधिकांश लोगन के घुटना/ठेहुन कमजोर होइए जाला. त एमें परेशान होखे के जरूरत नइखे. परहेज करीं आ दवाई- बीरो खात रहीं. डाक्टर कुछ कसरत बतावे त ऊहो करत रहीं. बाकिर गठिया के लेके चिंतित मत रहीं. काहें से कि गठिया के रोगी पूरी दुनिया में मिल जइहें. जब मये संसार गठिया के मैनेज क लेता त हमनियो का मैनेज क लेब जा.\nFIRST PUBLISHED : May 19, 2022, 17:06 IST


विराज भइलन ‘तड़ीपार’ – Anjoria\nसिनेमा भोजपुरी के एक्शन स्टार विराज भट्ट के नयकी फिलिम के नाम ह ‘विराज तड़ीपार’. कुशाक फिल्मस् के परोसल एह फिलिम में विराज शानदार स्टंटस् करत नजर अइहें. साथे बाड़न नवोदित अजय पिंगाक्ष, काजल राघवानी, दिव्या द्विवेदी, प्रिया शर्मा, राकेश पुजारा, हीरा यादव, पुष्कर, विनोद मिश्रा, संजय वर्मा, अभय राय, जर्नादन मिश्रा, आर. के. गोस्वामी, सुनील राज, मुस्कान सिंह, शाहिन आ संजय पाण्डेय.\nकथा पटकथा लेखन आ निर्देशन अजय सुद के, सहयोगी निर्देशक धनंजय तिवारी, संवाद लेखक माधो निराला, गीतकार अशोक सिन्हा, प्रेम सागर सिंह, पिंटू गिरी, आ प्यारे लाल कवि, संगीतकार छोटे बाबा, एक्शन मास्टर हीरा यादव, नृत्यगुरू कानू मुखर्जी अउर संतोष कुमार.\nआजुकाल्ह एह फिलिम के संपादन के काम होखत बा.


अमेरिका – टटका खबर\n(टटका खबर, बुध, भादो अन्हरिया दशमी, 2078 विक्रमी) अफगानिस्तान से भागे का हड़बड़ी में बहुते गलती कर चुकला का बावजूद अमेरिका के राष्ट्रपति जो बिडेन आपन गलती माने के तइयार नइखन. अबहियों कहत बाड़न कि जवन कइलन, सही कइलन. अबहियों जवन अमेरिकी नागरिक अफगानिस्तान में अपना मर्जी से रुकल बाड़न उनुको के निकाल ले आवे\nकोरोना महामारी का हाहाकार का बीच बेबस सरकार आखिरकार सीबीएसई के 10वीं के परीक्षा रद्द क के एगो नियत पैमाना का हिसाब से परिणाम तय कर दी. अगर कवनो विद्यार्थी एबसे सहमत ना होखी त ऊ बाद में होखे वाला परीक्षा देके आपन परिणाम सुधरवावे के मौका पा सकी. 12वीं का परीक्षा अबहीं टारल गइल\nबिहार में महाराष्ट्र राज आवे के अनेसा बनि गइल बा. काल्हु सुदर्शन टीवी छोड़ सगरी चैनलन पर आइल एक्जिट पोल में तेजस्वी के सरकार बने के उमेद देखावल गइल बा. अगर तेजस्वी के सरकार आ गइल त बिहारो में महाराष्ट्र राज आ जाई काहे कि एहू सरकार का पिछवाड़ा में राकांपा आ शिवसेना के रणनीतिकार\nअब बिहारो में महाराष्ट्र राज आवे के संकेत मिल गइल बा. एक्जिट पोल में करीब करीब हर चैनल पर राग तेजस्वी सुने के मिलत बा. एगो अकेला चैनल सुदर्शन टीवी बावे जवन अबहियों कहत बा कि बिहार में राजग के सरकार फेर बने जा रहल बा. अब सही खबर त दस तारीख का पहिले मिले\nसेना आजु बुध का फजीरहीं म्यांमार का सीमा से लगल इलाका में नागा उग्रवादी संगठन नेशनल सोशलिस्ट काउंसिल ऑफ नगालिम (खापलांग) का खिलाफ एगो बड़हन कार्रवाई क के बहुते उग्रवादियन के मार गिरवलसि. सेना के कवनो जवान के हताहत होखे के खबर नइखे. कार्रवाई अपने देश के इलाका में भइल आ सीमा पार करे के\nमोहाली टेस्ट में दुसरका दिने भारत के पारी लड़खडाइल नजर आइल आ खेल ख़तम होखे बेरा ले छह विकेट का नुकसान पर 271 रन बना पवले बल्लेबाज। मेलबर्न में होखत चार देशन के हॉकी टूर्नामेंट में भारत मलेशिया टीम के 4-1 से हरा के कांस्य पदक जीत लिहलसि। बैडमिंटन के होंगकांग ओपन के फाइनल में\nपाकिस्तान लश्कर का खिलाफ कार्रवाई करे के बात कहलस अमेरिका से\nअमेरिकी राष्ट्रपति बराक ओबामा आ पाकिस्तानी प्रधानमंत्री नवाज शरीफ के मुलाकात में पाकिस्तानी आदत का मुताबिक काश्मीरो के चरचा चलल. सीमा पर तनाव आ गोलीबारिओ के जिक्र भइल आ कहल गइल कि पाकिस्तान आ भारत का बीच बातचीत का माध्यम से सगरी झंझट सलटावल जरूरी बा. पाकिस्तानो अमेरिका के भरोसा दिहलसि कि आतंकी लश्कर का\nअमरीका के विदेश मंत्री जॉन कैरी भारत दौरा पर\nभारत के नयका नेतृत्व सशगे खास खास मुद्दन पर बतियावे खातिर अमेरिका के विदेश मंत्री जाॅन कैरी बुध का दिने भारत के तीन दिन के यात्रा पर दिल्ली चहुँपले. बियफे का दिने इनकर भेंट भारत के विदेश मंत्री सुषमा स्वराज सशगे बातचीत होखी आ शुक का दिने सबेर में मोदी संगे भेंट होखे के उमेद\nभारत के कडा रूख देख अमेरिकी ऊर्जा मंत्री के भारत दौरा रद्द\nन्यूयार्क ,नयी दिल्ली, 09 जनवरी (वार्ता) भारतीय राजनयिक देवयानी खोबरागडे से दुर्व्यवहार का मामिला में भारत के कडा रूख देख अमेरिकी प्रशासन अपना ऊर्जा मंत्री अर्नेस्ट मोनिज के अगिला हफ्ता होखे वाला भारत दौरा रद्द करे ला मजबूर हो गइल. अब दौरा के तारीख बाद में भारत से बतिया के राखल जाई.


भोजपुरी पट्टी से 10 गो खबर, 8 मई 2018, मंगल – टटका खबर\nMay 8, 2018 इलाहाबाद, कुशीनगर, गाजीपुर, गोपालगंज, गोरखपुर, छपरा, बलिया, भोजपुरी, मऊ, वाराणसी\nमऊ में ट्रैक्टर ट्राली पलटला से मजदूर के मौत\nमऊ, 08 मई (वार्ता) मऊ जिला के मधुबन इलाका में बालू लदले एगो ट्रैक्टर ट्राली पलटला से एगो मजदूर रामपुकार गोंड (35 बरीस) के मौत हो गइल.\nगोरखपुर में करंट लगला से दू जने के मौत\nगोरखपुर, 08 मई (वार्ता) गोरखपुर जिला के गुलहरिया इलाका में हाईटेंशन लाईन के तार के चपेटा में आ के मोटरसाइकिल सवार दू गो नवहियन के मौत हो गइल.\nपुलिस बतवलसि कि सेमरा गांव के रियाजुददीन (32 बरीस), मोहन (30 बरीस) आ गोलू (19 बरीस) काल्हु राति एके मोटरसाइकिल पर सवार होके बगल का गाँव में शादी समारोह में शामिल होखे गइल रहलें. लवटति में ई लोग मोहद्दीपुर गांव का लगे खेत में गिरल 11 हजार वोल्टेज का तार का चपेटा में आ गइलें. मोटरसाइकिल पर पीछे बइठल गोलू झटका खाके दूर जा गिरल जबकि रियाजुददीन आ मोहन के झउँसला से ओहिजे मौत हो गइल. मोटरसाइकिलो जर गइल.\nअधेड़ एगो नाबालिग के अपना हवस के शिकार बनवलसि\nग़ाज़ीपुर, 08 मई (वार्ता) गाजीपुर जिला के बिरनो इलाका में एगो अधेड़ मुन्नू राम (55 बरीस) अपना गाँवे के एगो 10 बरीस के लड़िकी के अपना घर में बोला के हवस के शिकार बना डललसि. घरे आके ऊ अपना महतारी से ई बाति बतवलसि त महतारी थाना जा के केस लिखवलसि आ पुलिस ओह कुकर्मी के गिरफ्तार कर लिहलसि.\nगाजीपुर में झोलाछाप डाक्टर से आपरेशन करावे वाला बूढ़ के मौत\nगाजीपुर, 08 मई (वार्ता) गाजीपुर जिला के कोतवाली इलाका में झोला छाप डाक्टर कैलाश बिन्द से हर्निया के आपरेशन करवला का बाद गोड़ा देहाती गांव के रामरुप राम (65 बरीस) के मौत हो गइल. एकरा बाद ओकरा घर के लोग आ के बवाल करे लागल आ ऊ झोलाछाप भाग निकलल. पुलिस मामिला के जांच करत बिया.\nसारण के रिविलगंज में 35 गो नाजायज देशी शराब भट्ठी भसावल गइल\nछपरा 08 मई (वार्ता) सारण जिला के रिविलगंज इलाका के बैजू टोला, जान टोला, दिलिया रहीमपुर दियारा इलाका में नाजायज देशी शराब बनावे के खबर मिलला का बाद पुलिस छापा मरलसि आ 35 गो भट्ठियन के भसावत पांच हजार लीटर अधबनल शराब, दू सौ लीटर तइयार देशी शराब, छह किलो नौसादर, एक बोरी महुआ आ चार गो साइकिल बरामद कइलसि. मौका पर से दू जने के गिरफ्तारो कइले बिया पुलिस.\nबीआरडी प्राचार्य के पत्निओ के जमानत खारिज भइल\nइलाहाबाद, 07 मई (वार्ता) इलाहाबाद उच्च न्यायालय आजु बीआरडी मेडिकल कॉलेज गोरखपुर में 30 गो बचवन के मौत का मामिला में ओहिजा के प्राचार्य डॉ. राजीव कुमार मिश्र के पत्नी डॉ. पूर्णिमा शुक्ला के जमानत अर्जी खारिज कर दिहलसि. होम्योपैथिक चिकित्सक डॉ. पूर्णिमा शुक्ला बीआरडी मेडिकल कॉलेज से संबद्ध बाड़ी. आ उनुका पर आरोप बा कि कॉलेज के हर मामिला में दखल देत रहली आ बिना कमीशन लिहले कवनो बिल के पास ना होखे देत रहली.\nगोरखपुर में ट्रक से पिकअप टकराइल, चालक के मौत\nगोरखपुर, 07 मई(वार्ता) गोरखपुर के सहजनवा इलाका के पिपरौली चौकी का लगे कालेसर पर फोरलेन का किनारे से मोहम्मद फारूक आपन निजी पिकअप में माल लादके दिल्ली से बिहार खातिर निकलल रहे जब ओकर पिकअप खड़ा ट्रक से टकरा गइल आ ओकर ओहिजे मौत हो गइल. फारूक अमेठी जिले के जायस क्षेत्र के बिबडाला गांव के रहे वाला रहल.\nकुशीनगर में ट्रक आ कार के टक्कर में महिला के मौत\nकुशीनगर, 07 मई (वार्ता) कुशीनगर के तरयासुजान इलाका में एगो ट्रक आ कार के टक्कर में कार पर सवार एगो महिला के मौके पर मौत हो गइल आ दू लोग घवाहिल हो गइलें. बिहार के गोपालगंज के रहेवाला शंभू साह अपना लग्जरी कार से पत्नी का साथे गोरखपुर में एगो शादी में गइल रहलें आ लवटत में उनुकर कार फोरलेन पर पुरनका सेल टेक्स बैरियर का लगो एगो ट्रक से टकरा गइल. एह हादसा में उनुका पत्नी मनोरमा देवी के मौत हो गइल आ शंभू साह आ कार चालक घवाहिल हो गइलें.\nभाजपा पर आपत्तिजनक टिप्पणी करे वाला गिरफ्तार\nबलिया, 07 मई (वार्ता ) बलिया जिला के रसड़ा इलाका के अरमान अली के गिरफ्तार कर लीहल गइल बा. अरमान का खिलाफ केस लिखवावल रहुवे कि ऊ दू दिन पहिले सोशल नेटवर्किंग साइट फेसबुक पर भाजपा का खिलाफ आपत्तिजनक आ बेहूदा भाषा में टिप्पणी लिखले रहुवे.\nआईआईटी-बीएचयू के सॉफ्टवेयर से भोजपुरी मैथिली मगही से हिंदी अनुवाद आसान भइल\nवाराणसी, 07 मई (वार्ता) काशी हिंदू विश्वविद्यालय के भारतीय प्रौद्योगिकी संस्थान (आईआईटी) एगो अइसन सॉफ्टवेयर बनवले बा जवना से भोजपुरी, मैथिली आ मगही भाषा से हिंदी में अनुवाद कइल आसान बना दीहल गइल बा.\nआईआईटी-बीएचयू के निदेशक प्रो0 राजीव संगल सोमार का दिने एह सॉफ्टवेयर के लोकार्पण कइलें.


कमान आ कमीना का बहाने (बतकुच्चन – 192) – Anjoria\nजून 7, 2015 कमान, कमीना, बतकुच्चन\nभासा संस्कार से बनेला आ संस्कार भासा से. भासा संस्कार देखावेले आ संस्कार भासा के इस्तेमाल के कमान सम्हारेले. कमान सम्हारे खातिर कई बेर कमानी चढ़ावे पड़ेला आ कई बेर कमाने से काम चल जाला. एह कमाने आ कमाई वाला कमाने के कवनो संबंध ना होखे. कमाने कहे के मतलब कि सिर्फ कमान दिहले भर से काम चल जाला. अब देखीं कि भोजपुरी में कहल एक शब्द कमाने के मतलब समझावे ला कतना लमहर बात कहे के पड़ गइल. हिन्दी में कहे ला ‘कमान से ही’ कहे के पड़ीत. कमान अंगरेजी के कमान्ड शब्द से उपजल शब्द ह. तीर धनुष के कमान पर चढ़ल कमानी से निकलल तीरो ओकर कमान मानेला आ ओही दिशा में जाला जवना दिशा में कमानी ओकरा के भेजले होखो. बाँस छील के पातर पातर सींक लेखा बनावल कमची से दउड़ी-छईंटा बिनाला. खेले में लड़िका ओकरो के तीर बना के खेलेलें जवना के नतीचा कई बेर बहुते नुकसान पहुँचा जाले. जे कमान-कमानी के कमान माने लायक अनुशासन ना राखत होखे ओकरा धनुष-कमान से ना खेले के चाही. शेर के सवारी करे वाला के हमेशा खतरा रहेला कि शेर से उतरी त शेरवे ओकरा के खा मत जाय.\nकमान माने आदेशो होला आ आदेश देबहु वाला खातिर कमान के इस्तेमाल होला. कुछ लोग ओकरा के हाईकमान कहेला त कुछ लोग आलाकमान. हाईकमान माने कमान देबे वालन का सीढ़ी पर सबले उपर बइठल आदमी भा संस्था हाईकमान होले. आलाकमान माने जेकर कमान सबले आला, सबले अव्वल कमान होखे. हमरा हिसाब से जरूरी ना होखे कि हाईकमान आलाकमानो होखो. हाईकमान के कमान कवनो जरुरी ना कि आला होखबे करी. हाईकमान आ आलाकमान के फरक कमान माने वाला लोग बखूबी समुझेला. देश के एगो राजनीतिक गोल में एह घरी इहे बहस होखत बा, ना बहस कहल ठीक ना होखी, फुसफुसाहट चलत बा कि केकरा के हाईकमान दिहल जाव. त एगो गोल अइसनो बा जहाँ के आलाकमान महज हाईकमान बन के रहि गइल बा.\nएह बीच एगो अउर शब्द के चरचा कर लेब तब असल शब्द पर आएब जवना चलते आजु के पूरा बतकुच्चन लिख गइनी. ऊ शब्द ह कमनीय. कमनीय माने होला सुन्दर, चाहेजोग, नीक लागे वाला. कमनीय कवनो जरूरी नइखे कि कवनो नारी का बारे में कहल जाव. नारी त सगरी कमनीय होली, ना मानत होखीं त कवनो नारी के अकमनीय बता के देखलीं. आम बोल चाल के भासा में इहे अकमनीय कमीना बन गइल. कमीना शब्द पिछला दिने राजनीति में जगहा बना लिहलसि जब एगो कमान अपना कमान का नीचा रहे वालन के कमीना बोल गइल. आ लोग समुझे के कोशिश करत बा कि कमीनन के कमान सम्हारे वाला के का कहल जाव. अकमनीय त अकमनीय होले ओकरा के महा के दर्जा दिहल महा के अपमान हो जाई आ कमीना का साथे महा जोड़ल महानता के अपमान हो जाई.\nकमान से निकलल तीर आ मुँह से निकलल बान वापिस ना लवटावल जा सके. निशाना पर लागल तबो ना लागल तबो ऊ चरचा में आइए जाई. जबकि हमार कवनो मकसद नइखे कि कमीना के चरचा अपना कमनीय पढ़निहारन से करी.


विराट भट्ट स्टारर ‘मैदान-ए-जंग’ मुंबई में रिलीज भइल – Anjoria\nभोजपुरी एक्शन स्टार विराज भट्ट के फिलिम ‘मैदान-ए-जंग’ 28 जून के मुम्बई में धमाकेदार ढंग से रिलीज भइल. मुम्बई में एकरा बहुते बढ़िया ओपनिंग मिलल. हर जगहा सबरेही से लमहर लमहर लाइन लागल रहे दर्शकन के.\nएगो कर्तव्यनिष्ठ पुलिस ऑफिसर के साहसिक कारनामा देखावत एह फिलिम में देखावल गइल बा कि कइसे एगो अकेला पुलिस अधिकारी गुण्डाराज क खात्मा करऽता. एक्शन इमोशन से भरल एह फिलिम के प्रमुख कलाकार हउवें विराज भट्ट, प्रिया शर्मा, दीपक भाटिया, हीरा यादव, कृष्णा पाण्डे, प्रिया कपूर, वी.के. गुप्ता, राजेश, बबलू यादव, ओम प्रकाश, ज्योति, जितेन्द्र सिंह आ मेहमान भूमिका में पल्लवी सिंह.\nकथा-पटकथा रवि गुप्ता, संवाद मिथिलेश अविनाश, संगीत गुणवंत सेन, गीत विनय बिहारी, अशोक सिन्हा आ सागर परदेसी, एक्शन हीरालाल यादव, नृत्य संतोष कुमार आ रिकी गुप्ता अउर कैमरामैन जगमिंदर हुंडल हउवें.\nअब विराज भट्ट आपन पूरा ध्यान अपना आवेवाली फिलिमन पर लगवले बाड़ें. एह में ‘ई कईसन प्रथा’, ‘विराज तड़ीपार’, ‘कसम वर्दी के’ आ ‘तू ही तो मेरी जान है राधा’ बाड़ी सँ.


June 17, 2020 – भोजपुरी समय\nडॉ. मुन्ना पांडेय के मुहिम के भइल असर- गोपालगंज जिला प्रशासन फत्तेबहादुर शाही के नाम के सोझा से हटवलस डाकू के उल्लेख\nJune 17, 2020 January 16, 2021 राम प्रकाश तिवारी\nभोजपुरी समय, राम प्रकाश तिवारी, गोपालगंज/नई दिल्लीः पिछला डेढ़ बरिस से जवना मुहिम में डॉ. मुन्ना पांडेय लागल रहनी हं ऊ मुहिम के पहिलका चरण आज ओह बेरा पूरा हो गइल जब गोपालगंज जिला प्रशासन जन दबाव में आके अपना आधिकारिक वेबसाइट पर गोपालगंज के बारे में दर्ज उल्लेख में से आजादी के पहिलका लड़ाई से भी पहिले भोजपुरिया क्षेत्र में अंग्रेज आ ईस्ट इंडिया कंपनी के खिलाफ युद्ध के आगाज करे वाला वीर स्वतंत्रता सेनानी महाराजा फत्त्तेबहादुर शाही के बारे में दर्ज गलत आ अपमानजनक जानकारी के हटा दिहलस…\n80,955 total views,9views today\nदिल्ली, बिहार, राज्य, राष्ट्रीयगोपालगंज, जिला प्रशासन, डॉ.मुन्ना पांडेय, फतेबहादुर शाही, भोजपुरी समय, राम प्रकाश तिवारीLeaveacomment\nरामनाथ पांडेय के नाम पर एही साल शुरु होखी दूगो वेबसाइट\nJune 17, 2020 भोजपुरी समय\nभोजपुरी समय, धर्मेंद्र पाण्डेय, छपराः भोजपुरी के पहिला उपन्यासकार रामनाथ पांडेय के पुण्यतिथि पर आयोजित ऑनलाइन कार्यक्रम में सारण भोजपुरिया समाज के सलाहकार आ वरिष्ठ सदस्य प्रसिद्ध गजलकार आ भोजपुरी भाषा के विद्वान डॉ.जौहर सफियाबादी कहलें कि श्रद्धेय रामनाथ पांडेय के नाम पर एही बरिस दूगो वेबसाइट संस्था के द्वारा शुरू कइल जाई। एह बारे में विस्तार से बतावत डॉ. सफियाबादी कहनीं कि जहां एगो वेबसाइट के नाम रामनाथ पांडेय भोजपुरी के पहिलका उपन्यासकार रही ओहिजा दूसरका के नाम सारण भोजपुरिया समाज होखी। एओह वेबसाइटन के माध्यम से भोजपुरी के…\nबिहारडॉ जौहर शफियाबादी, धर्मेंद्र पांडेय, भओजपुरी समय, रामनाथ पांडेय, वेबसाइटLeaveacomment\nरामनाथ पांडेय के पुण्यतिथि पर ऑनलाइन कवि सम्मेलन में बहल काव्य रसधार\nभोजपुरी समय, धर्मेंद्र पाण्डेय, छपराः भोजपुरी के पहला उपन्यासकार आ सुप्रसिद्धभोजपुरी साहित्यकार स्वर्गीय रामनाथ पांडेय के पुण्यतिथि पर सारण भोजपुरिया समाज के संगे-संगे भोजपुरी भाषा के सेवा में लागल तमाम संस्था अपना अपना स्तर पर ऑनलाइन कार्यक्रम के आयोजन कइली सं। एही क्रम में सारण भोजपुरिया समाज के संस्थापक बिमलेंदु पांडेय बतवनी कि संस्था के द्वारा रामनाथ पांडेयजी के निवास स्थान पर एगो श्रद्धांजलि सभा के आयोजन कइल गइल रहल हऽ जहां श्रद्धांजलि दिहला के बाद पांडेयजी के निवास स्थान से दिवाकर उपाध्याय आ लोकगायक शैलेश समदर्शी अपना निर्गुण गीतन…\nबिहार, साहित्यऑनलाइन कवि सम्मेलन, छपरा, धर्मेंद्र पांडेय, भोजपुरी के पहिला उपन्यासकार, भोजपुरी समय, राम प्रकाश तिवारी, सारण, सारण भोजपुरिया समाजLeaveacomment\nभोजपुरी के प्रथम उपन्यासकार रामनाथ पांडेय के पुण्यतिथी पर आयोजित भइल समारोह\nभोजपुरी समय, धर्मेंद्र पाण्डेय, छपराः भोजपुरी के प्रथम उपन्यासकार रामनाथ पांडेय के जयंती 8 जून से लेके पुण्यतिथि 16 जून तक सोशल मीडिया के माध्यम से कइगो आयोजन भइल हऽ। एही क्रम में सारण भोजपुरिया समाज के वाट्सएप ग्रुप पर देर रात तक कविता-कहानी, गीत-गजल के दौर चलल त ओहिजा फेसबुक पेज पर भी लाइव कार्यक्रम भइल। सारण भोजपुरिया समाज के संस्थापक बिमलेंदु भूषण पांडेय बतवलन कि सारण भोजपुरिया समाज के द्वारा स्वर्गीय रामनाथ पाण्डेय के रतनपुरा स्थित निवास पर श्रद्धांजलि कार्यक्रम के आयोजन कइल गइल। एह मौका पर सारण…\nबिहारछपरा, धर्मेंद्र पांडेय, पुण्यतिथि, भोजपुरी के पहिला उपन्यासकार, भोजपुरी समय, रामनाथ पांडेय, श्रद्धांजली, सारण, सारण भोजपुरिया समाजLeaveacomment\nचीन के धोखा, लद्दाख में 23 जवान शहीद\nलद्दाख भारत चीन सीमा विवाद के कारण सोमार रात के पूर्वी लद्दाख ले गलवान घाटी में चीनी सेना के धोखा दिहला के कारन भारत के एगो कर्नल समेत 23 जवान सीमा पऽ शहीद हो गइल बाड़े। चीनी सेना समझौता के बाद धोखा दे के भारतीय सैनिकन पऽ पीछे से पत्थर, कंटइला तार के लाठी से रात के अंधेरा में भारतीय पेट्रोल पार्टी पऽ हमला कऽ दिहलस। एह हमला बिहार रेजीमेंट के कर्नल संतोष बाबू अउरी हवलदार आ सिपाही वीरगति के प्राप्त कइले बाड़े। 1,696 total views\nराष्ट्रीयचीन, लद्दाख, सीमा विवादLeaveacomment\nबलिया में कोरोना वायरस के 68 मरीज, रिकवरी रेट 77.9%\nबलिया बलिया में 16 जून के कोरोना वायरस संक्रमण के2गो नया ममिला सोझा आइल बा। एकरा बाद अब बलिया में करोना के कुल्ह 68 गो मरीज हो गइल बाड़ें। अब ले 53 मरीज ठीक भइला बाड़ें। बलिया में कोरोना वायरस संक्रमण के 38वां दिन हऽ अउरी रिकवरी रेट 77.9% हो गइल बा। सबसे बढ़िया बात ई बा कि बलिया में मरीज 7-11 दिन में ठीक हो रहल बाड़े जबकि राष्ट्रीय औसत लगभग 14-18 बा। बलिया 10 मई 2020 ले ग्रीन जोन रहल। 11 मई के पहिला केस आइल…\nउत्तर प्रदेशCOVID19, कोरोना वायरस, बलिया, भोजपुरी समयLeaveacomment\nकोविड-19: 35 राज्य 3,54,161 मरीज\nनई दिल्ली कोरोना के संक्रमण बढ़ि के अब भारत के 35 राज्यन में फइल गइल बा। आज 16 जून के रात ले देश में कोरोना वायरस संक्रमण के कुल्ह 3,54,161 गो कंफर्म ममिला हो गइल बा। एह मरीजन में से कुल्ह 1,87,552 मरीज ठीक हो गइल बाड़े आ 1,54,643 मरीजन के इलाज चल रहल बा। बाकिर एह बेमारी से कुल्ह 11,921 मरीजन के मउत हो गइल बा। एह मरीजन में से कुल्ह 1,13,445 मरीज अकेले महाराष्ट्र राज्य से बाड़े। आज 16 जून के कुल्ह 11,090 नया मरीजन के मिललन आ…\nकोरोना वायरस: उत्तर प्रदेश में कोरोना के कुल्ह केस 14,598\nलखनऊ पिछिला 24 घंटा में 16 जून रात ले उत्तर प्रदेश में कोरोना वायरस संक्रमण के अबले के सभसे बेसी कुल्ह 507 गो केस बढ़ल बा। एह केसन के बढ़ला के बाद उत्तर प्रदेश में कोरोना वायरस संक्रमण के कुल्ह 14,598 केस हो गइल बा। आज उत्तर प्रदेश में कुल्ह 5,259 केस एक्टिव बा अउरी अबले 8,904 लोग डिस्चार्ज हो गइल बा। आज 294 मरीज डिस्चार्ज भइलें हँ। बाकिर 18 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के 435 हो…\nकोरोना वायरस: दिल्ली में 1,859 केस बढ़ल, कुल्ह संख्या 44,688\nनई दिल्ली पिछिला 24 घंटा में 16 जून रात ले दिल्ली में कोरोना वायरस संक्रमण के अबले के सभसे बेसी सभसे बेसी 1,859 केस बढ़ल बा। एह केसन के बढ़ला के बाद दिल्ली में कोरोना वायरस संक्रमण के कुल्ह 44,688 केस हो गइल बा। आज दिल्ली में कुल्ह 26,351 केस एक्टिव बा अउरी अबले 16,500 लोग डिस्चार्ज हो गइल बा। बाकिर पिछिला 24 घंटा में 16 जून रात ले दिल्ली में 437 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के…\nकोरोना वायरस: बिहार में कोरोना के 148 केस बढ़ल\nJune 17, 2020 June 17, 2020 भोजपुरी समय\nपटना पिछिला 24 घंटा में 16 जून साँझ ले बिहार में कोरोना वायरस संक्रमण के 148 गो केस बढ़ल बा। एह केसन के बढ़ला के बाद बिहार में कोरोना वायरस संक्रमण के कुल्ह 6,810 केस हो गइल बा। आज बिहार में कुल्ह 2,200 केस एक्टिव बा। अब ठीक होखे वाला मरीजन संख्या बढ़ि के 4,571 हो गइल बा। आज 1 मरीज के मउत भइला के बाद बिहार में कोरोना वायरस संक्रमण के कारन कुल्ह 39 लोगन के मउत हो गइल बा। बिहार में अब ले सभसे बेसी बढ़त 20 मई…


Mamta Banerjee may Help to BJP for Congress wiped out from the country Bhojpuri - Bhojpuri में पढ़ें मलिकाइन के पाती- कांगरेस के बिलवावे में बीजेपी के मदद कर रहल बाड़ी ममता बनर्जी! – News18 हिंदी\nBhojpuri में पढ़ें मलिकाइन के पाती- कांगरेस के बिलवावे में बीजेपी के मदद कर रहल बाड़ी ममता बनर्जी!\nममता बनर्जी विरोधी दल के महाजोट बनावे चाहत बाड़ी. कांग्रेस के अगुआई में बनल यूपीए उनका पसंद नइखे. बंगाल में पानी पियवला के बाद गोवा, मेघालय, असम, त्रिपुरा में ऊ कांग्रेस के बर्बाद करे के अभियान पहिलहीं से चलावत बाड़ी. बीजेपी भी पहिलहीं से कांग्रेस मुक्त भारत के बात करत आइल बिया. एकर माने इहे नू भइल कि कांगरेस के सफाया में ऊ बीजेपी के मदद कर रहल बाड़ी!\nLast Updated : December 08, 2021, 15:23 IST\nपांव लागीं मलिकार ! बंगाल के मुखमंतरी ममता बनर्जी के कांग्रेस वाला यूपीए अब तनिको नयिखे सोहात. उनका विपक्षी दल के नया महाजोट चाहीं. यूपीए अब ना रहल- उनका ई कहला के मतलब इहे भइल कि विपक्षी दल के नया गंठजोरउल होई, जवना में अगुअई कांग्रेस के ना रही. कांग्रेस एकरा पर बिदकल बिया. ममता बनर्जी विरोधी दल के महाजोट बनावे के पख में बाड़ी, बाकिर कांग्रेस के अगुआई में बनल यूपीए उनका पसंद नइखे. बंगाल में पानी पियवला के बाद गोवा, मेघालय, असम, त्रिपुरा का संगे देस भर में ऊ कांग्रेस के बर्बाद करे के अभियान पहिलहीं से चला रहल बाड़ी. बीजेपी भी पहिलहीं से कांग्रेस मुक्त भारत के बात करत आइल बिया. हमरा त एकर मतलब इहे बुझाता मलिकार कि कांगरेस के सफाया में ममता बनर्जी बीजेपी के मदद कर रहल बाड़ी ! पांड़े बाबा आज भोरे कांगरेस पुरान लेके बइठल रहनी हां. उहां के बतकही में बड़ा रस मिलेला. एतना नीक कवनो खबर के समझाई ले कि अनपढ़ो-गंवार के माथा में दनदना के ढूक जाला. रउरा से का छिपावे के बा, हमहूं त करिया अच्छर भइंस बराबर हईं. एगो बात माने के परी कि पांड़े बाबा के बतकही सुन-सुन के अब हमरो गेयान तनी हो गइल बा.\nपांड़े बाबा कहत रहुवीं कि ममता दीदी मुखमंतरी बनला के बाद पहिले पहिल दिल्ली गइली त विपक्षी दल के नेता लोग से भेंट कइली. दू दिन पहिले बंबई गइल रहली हा. ओइजा कई गो नेता आ पढ़ल-लिखल लोगन के जमात से भेंट कइली. सभका के ऊ इहे समझावे के कोसिस कइली कि भाजपा के भगावल जरूरी बा. ई तबे हो पाई, जब सगरी विपक्षी लोग एक हो के भाजपा से लड़े. एही में ऊ एगो अइसन बात कह गइली, जवना से कांगरेस के खटिया खड़ा हो जाई. कांगरेस पहिले विपक्षी दल के यूपीए बनवले रहे. ओकर सरकारो चलल. अब ममता कहत बाड़ी कि यूपीए के कवनो माने मतलब अब नइखे रह गइल. एकरा जगहा पर नया गंठजोरउल विपक्षी दल के होखे के चाहीं. ऊ घुमा फिरा के राहुल गान्ही आ सोनिया गान्ही के नीचा देखावे के इशारा कइली.\nपांड़े बाबा कहत रहुवीं कि सांच बात ई बा कि ममता बनर्जी बंगाल में तीसरका बेर जीतला के बाद अब परधानमंतरी के सपना देखे लागल बाड़ी. एही से ऊ एतना छटपटाइल बाड़ी. उनका बुझाता कि कांगरेस देस के सबसे पुरान पाटी ह. विपक्ष में ऊ संगे रही त ओकरे लोग परधानमंतरी के दावेदार होई. काहें ना पहिलहीं से ओकर खटिया खड़ा क दिहल जाव. एही से ऊ देस भर में कांगरेस के कमजोर करे के कोसिस में लागल बाड़ी. ऊ दिल्ली घूम अइली, बंबई घूम अइली, अब यूपी आ अउरियो जगहा जाये के पलान बनवले बाड़ी. हवा-पानी खूबे बन्हले बाड़ी. ऊ अइसन नेता लोग से भेंट करत फिरत बाड़ी, जे अपना इलाका के बड़वर बा. शरद पवार, उद्धव ठाकरे के बेटा भा पढ़ल लिखल समाज में जावेद अख्तर, मेधा पाटकर जइसन लोग से भेंट कइली. उनकर सलाहकार कवनो परशांत किशोर बाड़े.\nउहो ममता खातिर खूबे जोर लगवले बाड़े. पांड़े बाबा कहत रहुवीं कि परशांत किशोर जवना पाटी के संगे सलाहकार बन के सटेले, ओकरा के जीतवा के रहे ले. बंगाल के वोट में ऊ ममता बनर्जी के संगे रहले आ बीजेपी के सगरी कूद-फान पर पानी फेर दिहले. एकरा बाद त उनहूं के पूछ ममता के संगे बढ़ गइल बा. उनकरा बतकही के लोग भाव देबे लागल बा. थोरहीं दिन पहिले ऊ एगो अइसन बात कह दिहले रहले, जवना से हड़बोंग मचल रहले. ऊ कहले रहले कि मोदी भले परधानमंतरी ना रहस, बाकिर अगिला कई साल ले बीजेपी के हरावल-हटावल मुसकिल बा. अब त उहो ममता के संगे कांगरेस पर डेढ़-मेढ़ बोले लागल बाड़े. राहुल-सोनिया के बारे में भी उनकर बतकही सोझ नइखे होत.\nकांगरेस के जनम आजादी के लड़ाई खातिर भइल आ आजादी मिलला के बाद उहे सरकार बनवलस. पांड़े बाबा कहत रहुवीं कि गान्ही बाबा कहले रहनी कि कांगरेस आजादी के लड़ाई खातिर बनल रहे. जब आजादी मिल गइल त अब ओकर कवनो मतलब नइखे. अब ओकरा के खतम क देबे के चाहीं. उनकर बात केहू ना मानल आ कांगरेस सरकार बना लिहलस. एने सात साल से दिल्ली के गद्दी पर ऊ नइखे. ओकरा पहिले त ओकरे राज रहे. सांच कहल जाव त कांग्रेस के ना, नेहरू खानदान के राज देस में रहे. एतना पुरान पाटी दिल्ली से बेदखल त भइबे कइल, जहां सगरी एस्टेट में ओकर कबो सरकार होत रहे, अब खाली छत्तीसगढ़, राजस्थान आ पंजाब में ओकर सरकार बा. महाराष्ट्र, झारखंड आ तमिलनाडु में कांग्रेस गठबंधन के सरकार में शामिल बिया. एकर एतना दुर्गत हो गइल कि अब केहू का ओकरा के हुमकी देबे भा ओकरा पर हुचुकी पारे में कवनो देर नइखे लागत. सांच कहल जाव त कांगरेस के हाल अबरा के लुगाई वाला हो गइल बा.\nअगिले साल यूपी, पंजाब, गोवा, उत्तराखंड, मणिपुर, गुजरात आ हिमाचल परदेस में चुनाव होखे वाला बा. एही बीचे कांगरेस छोड़ दोसरा दल में जाये के सिलसिला शुरू हो गइल बा. कांगरेस छटपटा रहल बिया. सांच कहीं त ओकरा पर नेहरू खानदान के कब्जा अब लोग के सोहात नइखे. अगिला साल यूपी, उत्तराखंड, पंजाब, गोवा, मणिपुर, हिमाचल प्रदेश में वोट बा त 2023 में राजस्थान, मध्य प्रदेश आ छत्तीसगढ़ में चुनाव होखे वाला बा. 2024 में लोकसभा के चुनाव माथा पर चढ़ले बा. कांगरेस के हाल कइसन होई, ई एही से बूझ जाये के चाहीं कि ममता बनर्जी आ शरद पवार जइसन विपक्षी नेता लोग ओकरा जड़ में नून डाले में जुट गइल बा. कांगरेस छोड़ के भागल लोग ओकर कबर खोदे में त लागले बा.\nममता के निशाना पर खाली कांगरेसे नइखे, उनका सबसे बेसी चीढ़ राहुल-सोनिया से बा. ऊ त इहो इशारा में कह दिहली कि जेतना मजबूती से बीजेपी से कांग्रेस के लीडरिशप के लड़े के चाहीं, ओतना ऊ नइखे क पावत. एह से अब कवनो यूपीए ना रह गइल. अब नया गठबंधन (बांग्ला में महाजोट) बनी. ऊ त राहुल पर इसारा में इहो कह दिहली कि कुछ अइसन पाटी बाड़ी सन, जवना के नेता लोग कुछो नइखे करत. आधा टाइम त ओकर विदेस घूमे में बीतत बा. जे खाली अपने बारे में सोची, ऊ बीजेपी के कइसे हरा पाई. ममता के सुर में सुर मिला के उनकर सलाहकार परशांत किशोर कहले बाड़े कि जवन पाटी दस साल में 90 परसेंट चुनाव हार गइल होखे, ओकर नेता विपक्षी दल के गठबंधन के नेता कइसे हो सकेला. एकर माने साफ बा कि राहुल-सोनिया के कबूल करे के विपक्षी लोग तैयार नइखे. ममता आ उनकर सलाहकार के एह तरह के बतकही पर कांगरेस के नेता लोग बिदकल बा. मने मन कुरबुराता.\nजवन होखे, हमरा त सगरी बतकही सुनला के बाद इहे बुझउवे मलिकार कि कांगरेस के साफ करे में फूल छाप पाटी पहिलहीं से लागल रहल हिया. अब ममता भी ओही काम में लाग गइल बाड़ी. माने भाजपा के मनसा पूरा करे में ऊ घुमा-फिरा के मददे करत बाड़ी. एही के नू कहल जाला- जवन रोगिया के भावे, उहे बैदा फरमावे !\n(ओमप्रकाश अश्क स्वतंत्र पत्रकार हैं. आलेख में व्यक्त विचार उनके निजी हैं)


बघवा के डर नइखे टीपटीपवा के डर बा – बतंगड़ 51 – Anjoria\nसितम्बर 3, 2017 बघवा के डर नइखे टीपटीपवा के डर बा, बतंगड़\nलरिकाईं में सुनल एगो कहानी याद आ गइल जब तृणमूलिया दीदीया कह बइठली के हमरा मोदी से शिकायत नइखे अमित शाह से बा. ओह कहानी के बुढ़ियो के बघवा के डर ना रहुवे टीपटीपवा के डर जरुर रहुवे. अब चूंकि हो सकेला कि नयकी पीढ़ी एह कहानी के ना सुनले होखे से संदर्भ समुझे में ओकरा दिक्कत होखो. सं संक्षेप में बता देत बानी.\nबुढ़िया के गाँव प एगो बाघ के नजर पड़ गइल रहे आ ऊ जब ना तब गाँव में घुस आवे आ जेही भेंटा जाव ओकरे के उठा ले जात रहुवे. ओह दिन बुढ़िया का घरे एगो घुड़सवार राहगीर आ गइल रहे आ बुढ़िया उनुका के बाहरे खटिया दे दीहले रही. अब बाघ के चिन्ता एह ले ना रहुवे कि ओकरा ला खुराक के इन्तजाम क दीहले रही बाकिर आँगन में सुखावत अनाज के फिकिर बनल रहुवे कि रात में बरखा के टीपटीप जनि शुरु हो जाव.\nअब कहानी में बघवा आ ओह राहगीर के कहानी लमहर खींचा जाई आ ओकर कवनो खास जरुरतो अबहीं नइखे. त तृणमूलिया दीदी के मोदी से डर नइखे. अमित शाह के डर जरुर बा. अमित शाह के संगठन बनावे के ताकत आ मुश्किल से मुश्किल लड़ाई फतह करवला के दाँव पेंच से सगरी देश वाकिफ हो गइल बा. अमित शाह के दाँवपेंच में हारलो राज भाजपा का हाथे लागे के लर बन गइल बा. बाकिर तृणमूलिया दीदी अपना आदत से बाज ना आ सकस. कई बेर त बुझइबे ना करे कि कहीं ऊ भाजपा खातिर जमीन त नइखी तइयार करावत बंगाल में. अपना मुसलमान मोह में ऊ जाने अनजाने, चाहे अनचाहे लगातार कुछ ना कुछ अइसन कइले जात बाड़ी कि बंगाल के हिन्दू जनमानस देर सबेर उनुका से छिटकल तय बा. आखिर केहू कब ले अनेत बरदाश्त कर सकेला.\nतृणमूलिया दीदी के अनेत से देश भर के हिन्दू जनमानस के खून खउले लागल बा आ एकर असर बंगालो में पड़हीं के बा. दस बरीस से पहिले के सोच सकत रहुवे कि बंगाल से बँवारा गिरोह के एह तरह से बिदाई हो जाई कि लागी कि ओकरा के हिन्द महासागर में फेंक दीहल बा. रामधनु के नाम रंगधनु क देबे वाली तृणमूलिया दीदी पता ना अबले हिन्द महासागर के नाम बदले के सोचले बाड़ी कि ना. पूजा के सीजन बंगाल के साहित्यिक से लगवले आर्थिक हर गतिविधि में जाल फूंकत आइल बा. ओतना पूजा विशेषांक कवनो भाषा में ना छपे जतना बंगला में छपेला. बाकिर अब तृणमूलिया दीदी का राज में बंकिमचन्द्र आ रविन्द्रनाथ के कब प्रतिबन्धित क दीहल जाई केहू बता ना सके. तृणमूलिया दीदी जवना जमात के पोसत बाड़ी ओकरा वंदेमातरम से चिढ़ बा आ ओकरा चिढ़ का आगे सजदा करे में उनुकर जोड़ खोडले नइखे मिले वाला. ओहनिए का चलते कबो सरस्वती पूजा, कबो दूर्गा पूजा, कबो विसर्जन, कबो शवदाह प रोक लगावल रहेले तृणमूलिया दीदी के सरकार.\nई सब करे वाली तृणमूलिया दीदी अगर अमित शाह से डेरात बाड़ी त कवनो अचरज ना. उनुका डेराइहें के चाहीं. देखते देखत बंगाल में भाजपा दुसरका जगहा प आ गइल बिया आ तृणमूलिया दीदी के अनेत आ अतहत के जबाब देबे के माहौल गँवे गँवे बनल जात बा बंगाल में. बस तृणमूलिया दीदी आपन सहयोग बनवले राखसु बंगाल में भगवा फहरे में युग नइखे लागे वाला. एक समय लोग आडवाणी का मुकाबले बाजपेयी के सही मानत रहे, फेर मोदी का मुकाबले आडवाणी नीक लागे लगलें. अब अमित शाह का बदले मोदी नीक लागे लागल बाड़ें. हो सकेला आगा चलि के योगी का मुकाबले शाह नीक लागे लागसु. भाजपा खानदानी गोल त हिय ना. बेटा भतीजा के आपन गद्दी सँउपे के परम्परा नइखे ओकरा घरे. से टीपटीपवा से डेराइल जरुरी बा तृणमूलिया दीदिया के. उनुकर सहेजल सगरी धन-जन-बल एह टीपटीपवा का चलते बरबाद होखल तय बा. डेरा दीदिया डेरा ! बस आपन मुस्लिम मोह मत छोड़ीह. अलग बाति बा कि तलाक तलाक तलाक मुद्दा का राहे सेन्ह लगा लीहले बिया भाजपा एहू वोट बैंक में.\n(27 अगस्त 2017 का समाज्ञा अखबार में अँजोर भइल)\nराजनीति के रंग आ रंग के राजनीति – बतंगड़ 50